title: Lymfoblastinen lymfooma

text: Lymfoblastinen lymfooma on harvinainen ja aggressiivinen, lymfoblasteista alkunsa saava non-Hodgkinin lymfooma. Yleensä kyseessä on nuorten ihmisten syöpä, ja se on miehillä yleisempi kuin naisilla. Tyypillisimmin tauti esiintyy välikarsinassa, jolloin se aiheuttaa hengitysvaikeuksia, yskää ja mahdollisesti nesteen kertymistä keuhkoihin. Sairautta tavataan yleisesti myös luuytimessä, toisinaan aivoissa ja selkäytimessä.


title: Lymfoblastinen lymfooma

text: Nykyhoidoin lymfoblastisen lymfooman 5-vuotiseloonjäämisennuste on lapsilla 80–90 % ja aikuisilla 45–55 %.


title: Lymfoblastinen lymfooma

text: Geeniterapia voi mahdollisesti auttaa taudin hoitamisessa.


Illinoisin 21. vapaaehtoisjalkaväkirykmentti () oli Unionin vapaaehtoisyksikkö Yhdysvaltain sisällissodan aikaan. Se perustettiin Mattoonissa, Illinoisissa 15. toukokuuta 1861 osana Illinoisin armeijaa ja liitettiin liittovaltion armeijaan 28. kesäkuuta. Rykmentti toimi sisällissodan aikana useiden eri armeijoiden alaisina. Se menetti sodan aikana yhteensä 272 miestä, joista valtaosa (238 miestä) menetettiin Chickamaugan taistelussa. Rykmentti lopetettiin sisällissodan päätyttyä 16. joulukuuta 1865. Rykmentin johtajina toimivat everstit John W. S. Alexander (kuoli taistelussa 20. syyskuuta 1863) ja Ulysses S. Grant (ylennettiin prikaatikenraaliksi 7. elokuuta 1861).


Illinoisin 21. vapaaehtoisjalkaväkirykmentti koottiin ensimmäisen kerran Mattoonissa, Illinoisissa 9. toukokuuta 1861. 15. toukokuuta rykmentti muodostettiin osavaltion palvelukseen 30 päivän sopimuksella ja johtajaksi määrättiin kapteeni Ulysses S. Grant. Rykmentti koostui tuolloin 10 komppaniasta; komppania A Maconin piirikunnasta, B Cumberlandista, C Piattista, D Douglasista, E Moultriesta, F Edgardista, G Claysta, H Clarkista, I Crawfordista ja K Jasperista. 28. kesäkuuta rykmentti määrättiin kolmeksi vuodeksi liittovaltion palvelukseen. Samalla sen komentajaksi nimitettiin kapteeni Pitcher, kun Grantista tehtiin eversti.


title: Illinoisin 21. vapaaehtoisjalkaväkirykmentti

text:
Rykmentti määrättiin 3. heinäkuuta Irontoniin, Missouriin. Ennen saapumistaan Irontoniin 9. elokuuta rykmentti suojasi Hannibal and St. Josephin rautatietä Missourissa. Irontonissa rykmentti liitettiin Department of the Missouri -divisioonan alaisuuteen. 21. elokuuta rykmentti osallistui Fredericktownin taisteluun. 29. tammikuuta 1862 rykmentti marssi Greenvilleen, jossa se palveli maaliskuuhun asti. Maaliskuussa rykmentti siirrettiin Kaakkois-Missourin armeijan alaisuuteen ja 3.–10. maaliskuuta se marssi Black-jokea pitkin Reeve's Stationille, josta se jatkoi matkaansa 31. maaliskuuta – 21. huhtikuuta Doniphaniin ja Pocahontasiin, Arkansasiin. 1. huhtikuuta rykmentti joutui pieneen taisteluun Putnam Ferryllä. 30. huhtikuuta rykmentti lähti marssimaan kohti Jacksonportia, jonne se saapui 4. toukokuuta. Seuraavien päivien aikana rykmentti siirrettiin Mississippin armeijan 4. divisioonan 2. prikaatin alaiseksi. 10.–21. toukokuuta rykmentti marssi Cape Girardeauun, Missouriin, josta se jatkoi matkaansa Hamburg Landingiin, Tennesseehen 21.–24. toukokuuta. Toukokuun lopussa rykmentti osallistui Corinthin piiritykseen.
31. toukokuuta rykmentti lähti Boonevilleen, jonne se saapui ennen kesäkuun puoliväliä. 29. kesäkuuta rykmentti marssi kohti Jacintoa ja Ripleytä, jonne se saapui 4. heinäkuuta. Rykmentti vietti aikaansa Corinthissa aina 14. elokuuta asti, jonka jälkeen se ajoi takaa kenraali Braxton Braggin joukkoja Alabaman läpi Nashvilleen ja Louisvilleen aina syyskuun loppuun asti. Tämän jälkeen rykmentti siirtyi kuukaudeksi Ohion armeijan 9. divisioonan 32. prikaatin tueksi. 1.–16. lokakuuta se jatkoi Braggin takaa-ajamista Kentuckyssa ajautuen 8. lokakuuta taisteluun tämän kanssa lähellä Perryvilleä. 14. lokakuuta rykmentti saapui Stanfordiin, josta se kaksi päivää myöhemmin lähti marssimaan kohti Nashvilleä. Täältä rykmentti siirtyi Ohion armeijan Third Army Corpsin 9. divisioonan 31. prikaatin alaisuuteen. Myöhemmin rykmentti siirettiin Cumberlandin armeijan Right Wing 14th Army Corpsin 1. divisioonan 2. prikaatin alaisuuteen. Rykmentti oli Nashvillessa aina joulukuun 26. päivään asti, jonka jälkeen se marssi neljä päivää Murfreesboroon. Joulu-tammikuun vaihteessa 1862–1863 rykmentti osallistui Stones Riverin taisteluun. Taistelun jälkeen rykmentti liitettiin Cumberlandin armeijan 20th Army Corpsin 1. divisioonan 2. prikaatiin alaisuuteen ja rykmentti oleskeli Murfreesboroissa aina kesäkuuhun 1863 asti. Tänä aikana rykmentti teki lyhyen tiedusteluretken kaupungin ulkopuolella maaliskuun alussa.


text: 24. kesäkuuta – 7. heinäkuuta 1963 rykmentti osallistui Tullahoman sotaretkeen. 24. heinäkuuta rykmentti saapui Liberty Gapiin, jossa se vietti kolme yötä. Lähdettyään täältä rykmentti kierteli keski-Tennesseetä aina 16. elokuuta asti, jonka jälkeen se liittyi Chickamaugan sotaretkeen. Kolme päivää myöhemmin rykmentti osallistui Chickamaugan taisteluun ja menetti 238 sotilasta, heidän joukossaan eversti Alexander. Lokakuun lopulla tapahtuneen Chattanoogan piirityksen jälkeen rykmentti siirrettiin osaksi Cumberlandin armeijan 4th Army Corpsin 1. divisioonan 1. prikaatia. 26.–29. lokakuuta rykmentti osallistui Tennessee-joen uudelleenavaamiseen. Tämän jälkeen rykmentti määrättiin Bridgeportiin, jossa se oli aina tammikuun 26. päivään 1864 asti. Sieltä miehet siirrettiin Ooltewahiin, Tennesseehen. Samalla rykmentin veteraanit lomautettiin seuraavaan kesäkuun 4. päivään asti. Täksi ajaksi rykmenttiin jääneet sotilaat palvelivat Ohion 101. jalkaväkirykmentissä. Veteraanien palattua rykmentti siirtyi 4th Army Corpsin 1. divisioonan 2. prikaatin alaiseksi. Rykmentti osallistui toukokuusta syyskuuhun Atlantan sotaretkeen.


text: 10. kesäkuuta – 2. heinäkuuta rykmentti osallistui useisiin sotilasoperaatioihin Kenesaw Mountainilla, joista tunnetuimpana Kennesaw Mountainin taistelu. Kaksi päivää myöhemmin rykmentti saapui Ruff's Stationille, josta se jatkoi matkaansa seuraavana päivänä Chattahoochie-joelle. 19.–20. heinäkuuta rykmentti oli Peachtree Creekillä. 22. heinäkuuta – 25. elokuuta rykmentti osallistui Atlantan piiritykseen. 25.–30. elokuuta rykmentti matkasi Jonesboroughiin, jossa se osallistui seuraavana päivänä alkaneeseen Jonesboroughin taisteluun. Elokuun aikana rykmentti ajoi takaa kenraali John Bell Hoodiia Alabamassa, ja vietti syyskuun alussa joitakin päiviä Lovejoy Stationilla. Marras-joulukuussa rykmentti osallistui Nashvillen sotaretkeen, jossa he ottivat osaa 30. marraskuuta Franklinin ja 15.–16. joulukuuta Nashvillen taisteluun. Nashvillen taistelun jälkeen rykmentti ryhtyi jälleen ajamaan kenraali Hoodin joukkoja takaa. Hoodin takaa-ajon päätyttyä 28. joulukuuta rykmentti marssi Huntsvilleen, Alabamaan, jossa se oli aina maaliskuun 13. päivään asti. Rykmentti osallistui eri operaatioihin etelä-Tennesseessä huhtikuun 11. päivään asti, jonka jälkeen se siirtyi takaisin Nashvilleen. Kesäkuussa rykmentti määrättiin Department of Texasin alaiseksi ja 17.–25. kesäkuuta rykmentti marssi New Orleanssiin, josta se siirtyi Indianolaan, Texasin 12.–15. heinäkuuta.


text: Indianolan jälkeen rykmentti siirrettiin San Antonioon, jossa se palveli aina joulukuuhun asti. 16. joulukuuta rykmentti hajotettiin ja sen sotilaat marssivat 18. joulukuuta Camp Butleriin, jossa heille maksettiin viimeiset palkat ja heidät vapautettiin armeijan palveluksesta.


text: Yksikön riveissä kuoli sodan aikana yhteensä 272 miestä, joista 238 kuoli Chickamaugan taistelussa. Taisteluissa tai taistelussa tulleisiin vammoihin kuoli 6 upseeria ja 124 miestä. Erilaisiin tauteihin kuoli kaksi upseeria ja 140 miestä.


title: Jacksonin taistelu

text: Jacksonin taistelu () oli 14. toukokuuta 1863 käyty taistelu Unionin ja Konfederaation joukkojen välillä. Unionin Kenraalimajuri Ulysses S. Grantin komentama Tennesseen armeija löi taistelussa kenraali Joseph E. Johnstonin joukot, valtasivat kaupungin, avasivat Unionin joukoille reitin länteen, katkaisivat Vicksburgin huoltoyhteydet ja mahdollistivat näin Vicksburgin piirityksen.


title: Roikanjärvi

text: Roikanjärvi () on järvi Venäjällä Leningradin alueen Seuloskoin piirin Kuivaisin ja Lieskulan maalaiskuntien rajalla. Sen pinta-ala on 2,3 neliökilometriä ja suurin syvyys 8 metriä. Järven rannat ovat ruohikoituneet voimakkaasti.


title: Roikanjärvi

text: Roikanjärveen virtaa etelästä Halosinjoki eli Rohmajoki (ven. Рохма, "Rohma"). Se laskee Lempaalaanjärveen Roikanjoen kautta. Järven rannalla sijaitsee Kieron kylä.


title: Somatostatinooma

text: Somatostatinooma on haimassa ja pohjukaissuolessa tavattava hyvin harvinainen neuroendokriininen kasvain, joka erittää somatostatiinia. Tyypillisin ensioire on vatsakipu. Tyypillisin sairastumisikä on 40 ja 60 ikävuoden välissä. Sairauden ilmaantuvuus on yksi tapaus 40 miljoonaa henkilöä kohden.


title: Somatostatinooma

text: Somatostatinoomista noin 60 % on haimakasvaimia. Lähes kaikki muut somatostatinoomat ovat pohjukaissuolessa. Tyhjäsuolen somatostatinoomia on kuvattu erittäin harvoin.


title: Somatostatinooma

text: Somatostatinooma leviää useimmin maksaan. Diagnoosihetkellä etäpesäkkeitä esiintyy 80 %:lla potilaista, jos tauti on alkanut haimasta, ja lähes 50 %:lla niistä, joiden tauti on lähtöisin pohjukaissuolesta. Liiallinen hormonieritys ilmeisesti aiheuttaa somatostatinoomassa oireita vasta hormonitason ollessa hyvin korkea. "Somatostatiinioireyhtymän" ilmaantuvuus on enintään 10 %. Siihen liittyy sappikiviä, ripulia ja rasvaripulia, lievää diabetesta, mahanesteen vähyyttä ja painon putoamista. Liian matalia verensokeritasoja on kuvattu harvoissa tapauksissa. Etenkin haimassa esiintyvä kasvain erittää usein muitakin hormoneja kuin somatostatiinia.


title: Somatostatinooma

text: Noin puolilla somatostatinoomaan sairastuneista on myös muu endokriininen häiriö. Tämä pätee varsinkin niihin potilaisiin, joiden kasvain on syntynyt pohjukaissuoleen. Neurofibromatoosi 1 voi liittyä sairauteen, ja joskus sairauden yhteydessä on esiintynyt myös multippelia endokriinistä neoplasiaoireyhtymää 1, Von Hippel-Lindaun tautia, tuberoosiskleroosia ja gastrointestinaalista stroomakasvainta.


title: Vuoleenjoki

text: Vuoleenjoki (myös "Aulokka", ) on Laatokkaan laskeva joki Leningradin alueen Seuloskoin piirissä. Sen pituus on 54 kilometriä ja valuma-alueen laajuus 385 neliökilometriä.


title: Vuoleenjoki

text: Vuoleenjoki saa alkunsa Toksovan pohjoispuolelta Hittolan kylän vieressä sijaitsevista Syvä- ja Matalajärvistä. Se virtaa ensin kohti pohjoista, kääntyy Kuivaisin lähistöllä itään ja Vuolejärven (Волоярви, "Volojarvi") kohdalla jälleen pohjoiseen laskien Ala-Miikkulaisin satamalahteen. Suurimmat sivujoet ovat Vatioja eli Vatijoki (ven. Ватйоки, "Vatjoki") ja Sokelovanjoki (Сокилов, "Sokilov"). Vuoleenjokea saastuttavat maatalouden ja asutuksen jätevedet.


title: Vuoleenjoki

text: Joen keski- ja alajuoksulla oli ennen toista maailmansotaa Vuoleen ja Miikkulaisin luterilaisiin seurakuntiin kuuluneita inkeriläiskyliä. Suljettuun sotilasalueeseen kuuluva alajuoksu on nykyään täysin asumaton.


title: Jani Hölli

text: Jani Kristian Hölli (syntymäpaikka Turku) on suomalainen kosketinsoittaja ja lauluntekijä. Hän asuu tällä hetkellä Tampereella. Hölli on soittanut lukuisissa yhtyeissä, kuten Snakegod, Soulrelic, Villieläin, Hannu Savo & Kamiina, Technical Justice ja LeeWings ja Jessica Wolff, sekä keikkaillut monien Suomen huippuartistien kanssa, muun muassa Pate Mustajärvi, Olli Lindholm, Pelle Miljoona, Muska Babitzin, Virve Rosti, Timo Kotipelto, Jarkko Ahola, Anssi Kela, Laura Voutilainen, Tommi Läntinen, Ressu Redford, Jussi Rainio ja Sani.


title: Jani Hölli

text: Hölli aloitti pianon soiton opinnot 9-vuotiaana Kummelista tunnetun Timo Kahilaisen opissa Kangasalla ja kävi Sibelius-Akatemian Hittitehdas-biisintekokurssin vuonna 2010. Hölli vaikuttaa tällä hetkellä yhtyeessä Waltari. Hän soitti myös vuosina 2011-2014 Dingossa.


title: Jani Hölli

text: Jani Höllin kirjoittamista kappaleista toistaiseksi suurin hitti on espanjalaispoppari Abraham Mateon Girlfriend (2013).


title: Jani Hölli

text: Myös seuraavat kappaleet kuuluvat Höllin tuotantoon:


title: Maaselki

text: Maaselki () on taajama Leningradin alueen Seuloskoin piirin Kuivaisin kunnassa Venäjällä. Se sijaitsee Silantojärven (ven. Силанде, "Silande") rannalla 17 kilometriä Kuivaisista länteen. Taajamassa on 2 100 asukasta (vuonna 2010).


title: Maaselki

text: Maaselki mainitaan ensimmäisen kerran Novgorodin Vatjan viidenneksen verokirjassa vuonna 1499/1500. Myöhemmin se oli Lempaalan luterilaiseen seurakuntaan kuulunut inkeriläiskylä. 1800-luvulla seudulla toimi lasitehdas, josta taajama on saanut nykyisen venäläisen nimensä. Vuonna 1926 perustettiin Maaselkin suomalainen kyläneuvosto, jonka alueella asui 877 suomalaista ja 166 venäläistä. Suomalaiset karkotettiin muualle Neuvostoliittoon 1930-luvun lopussa.


title: Maaselki

text: Taajama koostuu viisi- ja kolmekerroksisista asuintaloista, omakotitaloista sekä erillisestä metsänhoitoalueen asutuksesta. Siellä toimii rakennustarvike-, puunjalostus- ja elintarviketeollisuutta. Palveluihin kuuluvat lastentarha, koulu ja poliklinikka. Maaselkistä on linja-autoyhteys Vaskelan asemalle ja Pietariin. Taajamassa on myös vuonna 2001 käyttöön otettu Inkerin kirkon Toksovan seurakunnan kappelirakennus.


title: Vennäinkylä

text: Vennäinkylä () on kylä Leningradin alueen Seuloskoin piirin Kuivaisin kunnassa Venäjällä. Se sijaitsee Pietarin, Metsäpirtin ja Käkisalmen välisen maantien varrella kolme kilometriä Kuivaisista etelään. Kylässä on runsaat sata asukasta (vuonna 2010).


title: Vennäinkylä

text: Lempaalan luterilaisen seurakunnan alueella sijainnut Vennäinkylä on nimensä mukaisesti ollut aina venäläisten asuttama. Nykyään se koostuu omakotitaloista ja kolmesta kaksikerroksista asuintalosta. Kylässä sijainnut maatalousyritys Avloga on lopettanut toimintansa.


title: Varsala

text: Varsala () on kylä Leningradin alueen Seuloskoin piirin Kuivaisin kunnassa Venäjällä. Se sijaitsee A120-maantien varrella puoli kilometriä Kuivaisista pohjoiseen. Kylässä on 15 asukasta (vuonna 2010).


title: Varsala

text: Lempaalan luterilaiseen seurakuntaan kuuluneessa kylässä asui vuoden 1926 väestönlaskennan mukaan 26 suomensuomalaista, 16 inkerinsuomalaista ja 13 venäläistä. Suomalaiset karkotettiin muualle Neuvostoliittoon 1930-luvun lopussa. Omakotitaloista koostuvan kylän lähistöllä on nykyään puutarhapalsta-alueita sekä teollisuusalue.


title: Nenimäki

text: Nenimäki () on kylä Leningradin alueen Seuloskoin piirin Kuivaisin kunnassa Venäjällä. Se sijaitsee Pietarista pohjoiseen suuntautuvan rautatien ja A120-maantien varrella neljä kilometriä Kuivaisista luoteeseen. Kylässä on 1300 asukasta (vuonna 2010).


title: Nenimäki

text: 1800-luvun puolivälissä Nenimäen kylän ja kartanon asukkaat olivat ortodoksisia inkerikkoja. Vuoden 1926 väestönlaskennan mukaan kylässä asui 125 venäläistä, 25 suomensuomalaista, viisi inkerinsuomalaista ja kaksi lättiä. Nykyään paikalla on entisen varuskunnan asuinalue.


title: Mikittala

text: Mikittala () on kylä Leningradin alueen Seuloskoin piirin Kuivaisin kunnassa Venäjällä. Se sijaitsee neljä kilometriä Kuivaisista itään. Vakituisia asukkaita on vain virallisesti vain yksi, mutta todellisuudessa noin 25 (vuonna 2010).


title: Mikittala

text: Lempaalan luterilaisen seurakunnan alueella sijainnut Mikittalan kylä oli historiallisesti etupäässä inkerikkojen ja venäläisten asuttama. Vuoden 1926 väestönlaskennan mukaan siellä asui 131 venäläistä ja 16 inkerinsuomalaista. Omakotitaloista koostuvaa kylää ympäröi nykyään suuri puutarhapalsta-alue.


title: Tom Gordin

text: Tom Patrik Gordin (s. 1951 Helsinki) on esteratsastuksen entinen Suomen mestari, Suomen Ratsastajainliiton entinen puheenjohtaja ja Helsinki International Horse Show'n toinen perustaja ja nykyinen toimitusjohtaja.


title: Tom Gordin

text: Gordin syntyi lääketieteen tohtori Ruben Gordinin (s. 1914) ja sairaanhoitaja Doris Mathilda Lindermani (s. 1923) perheen toisena lapsena.


title: Tom Gordin

text: Vuonna 2006 Gordin valittiin kansainvälisten World Cup -kilpailujärjestäjän Association of World Cup Organisers (AWCO) puheenjohtajaksi.


title: Trimiksi

text: Trimiksi eli trimix tarkoittaa kolmen kaasun seosta (tri=kolme, mix=sekoitus), ja yleensä trimixistä puhuttaessa tarkoitetaan juuri heliumin, hapen ja typen seosta. Trimix-kaasuseosta käytetään syvien sukellusten hengityskaasuna ilman sijaan, jotta hapen osapaine (eli hapen %-osuus käytettävästä kaasusta x vallitseva paine) ei nousisi sallitun rajan yläpuolelle, ja koska trimixillä on ilmaa huomattavasti pienempi narkoottinen vaikutus syvillä sukelluksilla.


title: Trimiksi

text: Trimix-kaasuseoksen käyttämisessä sukellettaessa on paineilmaan verrattuna useita etuja:


title: Trimiksi

text: Haittapuolena trimixin käytölle on sen kallis hinta verrattuna paineilmaan ja esimerkiksi nitroxiin.


title: Trimiksi

text: Käytettäessä paineilmaa hengityskaasuna on syvemmällä sukellettaessa tiedostettava typpinarkoosin aiheuttama riski. Typpinarkoosi, kansanomaisemmin syvyyshumala, johtuu ilmassa olevan typen korkean osapaineen aiheuttamasta narkoosista. Typpihumalan alkamissyvyys on yksilöllistä, mutta se alkaa vaikuttamaan noin 30 metrin syvyydessä ja voimistuu syvemmälle mentäessä. Vaikka typpihumalaa ei keskisyvyyksillä tiedostaisikaan, se vaikuttaa kuitenkin sukeltajan reaktiokykyyn ja motorisiin toimintoihin alentaen suorituskykyä ja lisäten onnettomuusriskiä.


title: Trimiksi

text: Typpinarkoosin oireita ovat:


title: Trimiksi

text: Typpinarkoosin (ilmalla) voi välttää olemalla sukeltamatta syvälle tai käyttämällä ilman sijasta seoskaasua kuten trimixiä. Trimix kaasussa on osa ilman sisältämästä typestä ja hapesta korvattu heliumilla, jotta niiden osapaine ei kasvaisi liikaa syvälle sukellettaessa. Helium on vaaraton jalokaasu, jonka ainoa tiedetty haittavaikutus sukellettaessa on sen liukoisuus elimistöön mikä lisää nousuaikoja syvyyksistä. Koska helium korvaa typpeä kaasuseoksessa, typen aiheuttama syvyyshumala on sukellettaessa lievempi.


title: Trimiksi

text: Esimerkiksi sataan metriin sukellettaessa voidaan käyttää trimix seosta jonka koostumus on 12% happea, 55% heliumia sekä 33% typpeä. Tällöin typen osapaine eli mahdollisuus saada typpinarkoosi on sadan metrin syvyydessä (0,33 x 11,0 bar => 3,6) samalla tasolla kuin 36 metrin syvyydessä paineilmalla sukellettaessa (0,79 x 4,6 bar => 3,6). Vastaavasti hapen osapaine on sadan metrin syvyydessä 0,12 x 11,0 bar => 1,3 mikä alittaa 1,4 maksimirajan, jonka jälkeen sukeltaja altistuu happimyrkytykselle.


title: Trimiksi

text: Trimixin kaasukomponenttien prosenttiosuudet vaihtelevat sukelluksen tarkoituksesta riippuen. Mitä syvemmälle on tarkoitus sukeltaa, sitä enemmän trimixissä on heliumia ja vähemmän happea sekä typpeä. Trimix-seosten merkintätapa on seuraava: "Kaasu happi-% helium-%". Esimerkiksi "Trimix 10 52" (tai Trimix 10/52) tarkoittaa heliumin, hapen ja typen seosta, jossa on 10% happea ja 52% heliumia.


title: Trimiksi

text: Sukellus.info: Trimix- ja heliox-sukeltaminen


title: Trimiksi

text: Sukellus.info: Trimixin narkoottisuus ja ENDin määrittäminen


title: Abu Bakr II

text:
Abu Bakr II (s.1280), myös Abubakari II, oli Malin valtakunnan yhdeksäs kuningas eli mansa, ja hän hallitsi vuosina 1310-1312. Häntä edelti hänen veljenpoikansa Mohammed ibn Gao ja seurasi hänen velipuolensa Kankan Musa. Hän on kuuluisa siitä, että hän aikoi ylittää Atlantin valtameren ja saapua Etelä-Amerikkaan.
Abu Bakrilla halusi selvittää mitä Atlantin valtameren toisella puolella oli. Hän toivoi löytävänsä sieltä suunnattomia rikkauksia joita hän voisi hyödyntää. Vuonna 1311 hän lähti matkaan Atlantin yli mukanaan 2000 laivaa, kultaa ja paljon ruokaa, sekä myös tietäjiä ja tutkijoita. Ennen lähtöään hän siirsi vallan velipuolelleen Kankan Musalle, josta tuli myöhemmin Mansa Musa I.


title: Sleipner-luokka (korvetti)

text: Sleipner-luokka oli Norjan laivaston korvettiluokka, johon piti kuulua viisi alusta. Kolmen aluksen tilaus peruutettiin ja ainoastaan kaksi valmistui. Alusluokan valmistuksesta tehtiin päätös 1959.


title: Sleipner-luokka (korvetti)

text: Alukset varustettiin sukellusveneentorjunta-aluksiksi 1972, jolloin niihin asennettiin sukellusveneentorjuntatorpedojärjestelmä. Aluksen kolmituumainen oli yhdysvaltalainen Mk34. Tulenjohtojärjestelmänä oli alun perin Mk63, joka korvattiin kahdella ruotsalaisella TVT-300-optroniclaitteella. Vuonna 1988 alusten SQS-36- kaikuluotain korvattiin Thomson-CSF TSM2633 -järjestelmällä.


title: Zungarin kaanikunta

text:
Zungarin kaanikunta oli valtiomainen oirateiksi kutsuttujen paimentolaiselämää viettäneiden mongoliheimojen yhteenliittymä, joka hallitsi Euraasian aroja Venäjän ja Kiinan välisellä alueella noin 1635-1758. Valtion perusti Batur Hongtaiji. Eri mongoliheimoja yhdistivät keskinäiset avioliitot ja buddhalainen usko. Mongolien joukosta oli noussut buddhalainen hengellinen johtaja, joka sai nimen Dalai Lama. Kaanikunnan keskusaluetta olivat Yili-joen varren ruohotasangot nykyisessä Kiinan Xinjiangissa.
Vuonna 1758 liittouma hajosi kun Ablai Khan antautui sodittuaan pitkään Kiinan Qing-dynastian kanssa. Kiina ilmoitti ottavansa sen entiset alueet haltuunsa.


title: Big Bang: Maailmankaikkeuden synty

text: Big Bang: Maailmankaikkeuden synty on Simon Singhin vuonna 2005 ilmestynyt kirja alkuräjähdysteoriasta ja sen synnystä.


title: Kakeksia

text: Kakeksia tarkoittaa vaikeasta sairaudesta tai ravinnon puutteesta aiheutuvaa kuihtumista, väsymistä, lihaskudoskatoa, vaikeaa aliravitsemusta ja laihtumista. Mahdollisia tilaan johtavia sairauksia ovat krooniset infektiot ja syövät. Myös monista muista sairauksista, kuten AIDS:issa tai tuberkuloosista kärsivissä voi olla kakeksian merkkejä. Vaikea sydämen vajaatoiminta aiheuttaa "kardiaalista kakeksiaa". Kakektisilla vanhuksilla tilan taustalla ei välttämättä ole mitään havaittavaa sairautta.


title: Kakeksia

text: Yleistynyt tulehdusreaktio liittyy kakeksiaan olennaisesti.


title: Kakeksia

text: Syöpäpotilaista kakeksiasta kärsivät erityisesti keuhkosyöpää ja ruoansulatuselimistön syöpiä sairastavat. Yleensä tila liittyy edenneeseen tautiin. Kakeksiasta ei voi täysin toipua, vaikka yrittäisi syödä enemmän.


title: Sydämensiirto

text: Sydämensiirto on toimenpide, jossa potilaalle annetaan elinsiirrossa uusi sydän. Yleisesti ottaen se varataan henkilöille, joilla elinajan ennuste on ilman siirrännäistä alle vuoden ja jotka eivät sovellu muuhun hoitoon tai eivät ole hyötyneet muusta hoidosta. Noin prosentti sydämen vajaatoiminnasta kärsivistä saa vuosittain uuden sydämen. Sydämensiirron yleisin syy on idiopaattinen kardiomyopatia (54 %), jota seuraa iskeeminen kardiomyopatia (45 %). Prosentti sydämensiirtopotilaista kärsii synnynnäisistä sydänvioista tai muista sairauksista.


title: Sydämensiirto

text: Christian Barnard toteutti ensimmäisen onnistuneen sydämensiirron ihmiselle Kapkaupungissa Etelä-Afrikassa 3. joulukuuta 1967. Potilas oli Louis Washkansky. Hän kuoli 18 päivää myöhemmin keuhkokuumeeseen, jolle hän altistui immuunipuolustusta heikentävän lääkityksensä johdosta.


title: Sydämensiirto

text: Suomen ensimmäisen sydämensiirron teki professori Severi Mattila vuonna 1985. Mattila teki myös Suomen ensimmäisen blokkisiirron.


title: Sydämensiirto

text: Nykyisin noin 88 % sydämensiirtopotilaista on elossa vielä vuoden kuluttua siirrosta, 72 % viiden vuoden kuluttua, lähes 50 % kymmenen vuoden kuluttua ja 16 % kahdenkymmenen vuoden kuluttua.


title: Sydämensiirto

text: Blokkisiirto tarkoittaa yhdistettyä sydämen- ja keuhkonsiirtoa.


title: Onkosytooma

text: Onkosytooma on onkosyyteistä muodostuva kasvain. Se voi esiintyä missä tahansa, mutta on yleisin munuaisessa ja sylkirauhasessa. Yleensä kasvain on hyvänlaatuinen, ja tavallisin se on 70–80-vuotiailla naisilla. Etiologiaa ei tunneta. Kasvain ei aiheuta oireita, ellei ole riittävän kookas. Useimmat tapaukset havaitaankin sattumalta. Onkosytooma sylkirauhasessa voi tuntua kivuttomana kyhmynä posken tai leuan alueella. Munuaisen onkosytooma voi aiheuttaa verivirtsaisuutta ja kipua. Jos munuaiskasvain on tarpeeksi suuri, sekin voi tuntua.


title: Onkosytooma

text: Jos onkosytooma ei ole johtanut vaikeisiin komplikaatioihin, ennuste on erittäin hyvä.


title: Maestro Piero

text: Maestro tai Magister Piero oli italialainen trecenton säveltäjä, joka tunnetaan lähinnä madrigaaleistaan. Hän syntyi todennäköisesti ennen vuotta 1300. Hän saattoi olla kotoisin Assisista, ja hänen tiedetään työskennelleen Milanossa ja Veronassa Viscontin ja della Scalan sukujen palveluksessa. Lisäksi hän saattoi olla Padovassa. Hän ilmeisesti osallistui Giovanni da Cascian ja Jacopo da Bolognan kanssa kilpailuun saman tekstin säveltämisestä madrigaaliksi vuonna 1349 tai myöhemmin.


title: Maestro Piero

text: Maestro Pieron vaiheista vuoden 1351 jälkeen ei ole mitään tietoa. Hän kuoli mahdollisesti mustassa surmassa.


title: Maestro Piero

text: Aikalaisistaan Maestro Pieron erottaa kaanonin yleinen käyttö. Hänen madrigaalinsa ovat vanhimpia säilyneitä madrigaaleja, jotka ovat kaanonin muodossa. Madrigaalit on kahdelle äänelle, ja kaikkiaan niitä on säilynyt kuusi. Maestro Piero sävelsi myös kaksi caccea kolmelle äänelle. Hänen nimiinsä on laitettu lisäksi kaksi muuta caccea niiden tyylin perusteella. Kaikki teokset, jotka tehdään Maestro Pieron säveltämiksi, ovat Biblioteca Nazionale Centrale di Firenzessä, ja kaksi hänen nimiinsä laitettua caccea on säilynyt Rossi Codexissa.


title: Kakkonen

text: Kakkonen voi viitata muun muassa seuraaviin:


American Society of Composers, Authors and Publishers, lyhennettynä ASCAP, on yhdysvaltalainen musiikin tekijänoikeuksia valvova järjestö. Se on BMI:n ohella yksi kahdesta johtavasta Yhdysvaltojen musiikin tekijänoikeusjärjestöstä.


title: Smoke Gets in Your Eyes

text: ”Smoke Gets in Your Eyes” on Jerome Kernin säveltämä ja Otto Harbachin sanoittama musiikkikappale vuoden 1933 Broadway-musikaalista "Roberta". Kern sävelsi kappaleen alun perin nopeatempoiseksi musiikiksi näytösten väliseen steppiesitykseen. "Roberta"-musikaalia varten hän muutti kappaleen balladiksi.


title: Smoke Gets in Your Eyes

text: Kappaleesta tuli hitti heti ilmestyttyään. Paul Whitemanin orkesterin nauhoitus nousi listaykköseksi vuonna 1934, ja samana vuonna myös Leo Reisman, Emil Coleman ja Ruth Etting nousivat kappaleella listoille. Kappaleen kenties tunnetuimman version nauhoitti The Platters vuonna 1958. The Plattersin nauhoitusta myytiin yli miljoona kappaletta ja se saavutti listoilla ensimmäisen sijan.


title: Smoke Gets in Your Eyes

text: Kappaleesta on tullut yksi jazzmusiikin standardeista. Sen ovat nauhoittaneet useat pianonsoittajat, mukaan lukien Teddy Wilson, Nat King Cole, Art Tatum, Thelonious Monk ja Keith Jarrett. Muihin kappaleen nauhoittaneihin artisteihin kuuluvat Artie Shaw, Sarah Vaughan, Harvey Mason ja Quintette du Hot Club de France.


title: Smoke Gets in Your Eyes

text: Juha Vainio on kääntänyt kappaleen suomeksi nimelle ”Kun rakastunut on”.


title: Nervonihappo

text: Nervonihappo eli cis-15-tetrakoseenihappo eli 24:1 (ω−9) on monityydyttymätön omega-9-rasvahappo, jonka kemiallinen kaava on CHO, moolimassa 366,62 g/mol ja sulamispiste 42–43 celsiusastetta. Yhdisteen CAS-numero on 506-37-6. Nervonihappoa on löydetty hermosolujen myeliineistä ja se on tärkeä osa aivosolujen biosynteesiä. Nervonihappoa käytetään myös MS- ja ALD-taudin hoidossa.


title: Nervonihappo

text: Nervonihappoa esiintyy jättiläissaukon ("Pteronura brasiliensis") semiokemikaalina lähinnä feromonina ja ginseng-kasvin ("Panax ginseng") juuressa.


title: Tositarkoituksella (vuoden 1943 elokuva)

text: Tositarkoituksella on Valentin Vaalan ohjaama romanttinen komedia vuodelta 1943.


text: Sota-ajan tähtikomedienneksi luonnehditun Lea Joutsenon roolina on ministerin tytär Anja Leiste, joka ryhtyy maalaistytöksi ja pestautuu kartanoon keittiöapulaiseksi. Agronomi Arotien (Olavi Reimas) ihannenainen on "tanakka, punakka ja rivakka", ja Leiste pyrkii täyttämään mitat. Kriitikko ihastelee yhä käsikirjoittajakolmikon erinomaisia vuorosanoja.


title: Tositarkoituksella

text: Tositarkoituksella viittaa muun muassa seuraaviin:


title: Venyttely

text: Venyttely on lihasten pituuden lisäämistä erilaisten liikkeiden avulla. Päivittäinen venyttely on tärkeä osa lihashuoltoa. Se lisää lihaksiston kimmoisuutta ja nivelten liikkuvuutta sekä parantaa ennalta ehkäisevästi koko kehon palautumiskykyä.


title: Venyttely

text: Liikkuminen kiristää lihaksia. Kireä lihas on kovan ja kimmottoman tuntuinen. Sen elastisuus ja loppujousto ovat heikentyneet tai kadonneet. Kiristynyt lihas palautuu hitaammin ja on alttiimpi loukkaantumisille ja rasitusvammoille. Lisäksi heikentynyt liikkuvuus tekee liikkumisesta epätaloudellisempaa, jolloin suoritus tuntuu raskaammalta ja energiaa kuluu hukkaan. Suoritusten liikeradat lyhenevät ja liikekaavat muuttuvat. Venyttelyllä estetään lihasten kiristyminen ja vaikutetaan lihaksen sisäiseen aineenvaihduntaan ja rentouteen.Lyhytkestoiset venytykset, kesto 5-10 sekuntia


title: Venyttely

text: Keskipitkät venytykset, kesto 10-30 sekuntia


title: Venyttely

text: Pitkäkestoiset venytykset, kesto 30-120 sekuntia


title: Viimeinen vieras (elokuva)

text: Viimeinen vieras on Arvi Tuomen ja Ville Salmisen ohjaama elokuva vuodelta 1941.


title: Viimeinen vieras (elokuva)

text: Elokuva on ensimmäinen suomalainen salapoliisielokuva, mutta laadullisesti se on kriitikon mukaan teatraalista jahkailua, jonka syynä olivat Salmisen ja henkilöohjauksesta vastanneen Tuomen huonot välit. Kyseessä on Salmisen ensimmäinen ohjaustyö. Käsikirjoitus pohjautuu suomenkielisen dekkari- ja tieteiskirjallisuuden uranuurtajan, muun muassa nimellä H. R. Halli kirjoittaneen Rikhard Ruthin romaaniin "Yhä murhat jatkuivat" (1939), joka kuvaa kieltolain aikaan tapahtuvan salakapakanpitäjän murhan tutkintaa.


title: Viimeinen vieras (elokuva)

text: Elokuvan kamerakulmissa ja yökuvissa on nähtävissä saksalaissen ekspressionismin ja Hollywoodin jännityselokuvien vaikutteita. Nenäkäs vuorosanailu saa kriitikon hymyilemään.


title: Viimeinen vieras (elokuva)

text: Tarina kertoo salakapakan pitäjä Nellyn murhaa tutkivasta komisario Puosusta (Hugo Hytönen) ja toimittaja Harnista (Hannes Häyrinen).


title: Viimeinen vieras (elokuva)

text: Aikalaisarviot lehdistössä olivat pääosin myönteisiä. Siinä oli salapolisielokuvan olennainen elementti, jännitys, joskin vauhtia olisi arvioijien mukaan saanut olla enemmän. Näyttelijät saavat myös kiitosta.


title: Viimeinen vieras (elokuva)

text: Myöhemmissä arvioissa vastaanotto on melko tyly: Elokuva on "tönkkö" (Pekka Eronen, Aamulehti), se on "kaikkea, mitä tuon ajan kotimaiselta viihde-elokuvalta voi odottaa ja pelätä" (Tarmo Poussu, Katso), ja katsojamäärätkin jäivät melko vähäisiksi.


title: Löysät Ritarit (albumi)

text: Löysät Ritarit (ZR-10) on Löysät Ritarit-yhtyeen kokoelma-albumi, joka sisältää keväällä 1988 äänitettyjä studiosessioita, live-äänityksiä ja harjoitusnauhoja. Musiikkia on kuvailtu intensiiviseksi, maaniseksi, hulluksi, kömpelöksi ja kirskuvaksi .


title: Löysät Ritarit (albumi)

text: Sävellykset ja sanoitukset Mika Raekivi paitsi kun toisin mainitaan, sovitukset Löysät Ritarit


title: 3 Idiots

text: 3 Idiots (suomeksi ”Kolme typerystä”) on Rajkumar Hiranin ohjaama intialainen hindinkielinen komediaelokuva vuodelta 2009. Se perustuu löyhästi Chetan Bhagatin romaaniin "Five Point Someone".


title: 3 Idiots

text: "3 Idiots" oli vuoden menestynein hindielokuva Intiassa ja ulkomailla. Siitä tuli kaikkien aikojen tuottoisin hindielokuva, mutta ennätyksen rikkoi "Chennai Express" vuonna 2013. Elokuva voitti monia palkintoja, kuten kolme National Film Awards -palkintoa ja kuusi Filmfare Awards -palkintoa.


title: 3 Idiots

text: Elokuvassa kaksi fysiikan oppilaitoksessa tutustunutta kaverusta etsivät kolmatta kaverusta ja muistelevat opistoaikojaan, samalla kun matkaavat ystävänsä häihin.


title: 3 Idiots

text: Elokuvan musiikin sävelsi Shantanu Moitra ja sanoitukset teki Swanand Kirkire.


title: 3 Idiots

text: "Five Point Someone" -romaanin kirjoittaja Chetan Bhagatilla ja elokuvan tekijöillä oli erimielisyyksiä elokuvan julkaisun jälkeen. Bhagat hermostui, koska hänen nimensä näkyi vasta elokuvan lopussa ja väitti, että elokuva pohjautuu hänen kirjaansa enemmän kuin oli sovittu. Elokuvan tekijät vastasivat, että he eivät ole rikkoneet mitään sopimuksia ja oikeustoimia harkittiin. Kiistaa epäiltiin Bhagatin julkisuustempuksi ja hän pyysi myöhemmin anteeksi.


title: 3 Idiots

text: "3 Idiotsin" tamilinkielinen versio "Nanban" ilmestyi tammikuussa 2012.


title: Jimmy Dixon

text: Jimmy Dixon (s. 10. lokakuuta 1981) on aktiiviuransa päättänyt liberialainen jalkapalloilija, pelipaikaltaan keskuspuolustaja.


title: Jimmy Dixon

text: Vuodet Joukkue (O) (M)


title: Flávio Giovenale

text: Flávio Giovenale (s. 5. kesäkuuta 1954 Murello) on italialaissyntyinen, Brasiliassa toimiva roomalaiskatolinen piispa. Hänet vihittiin salesiaanien papiksi 20. joulukuuta 1981 ja nimitettiin Abaetetuban hiippakunnan piispaksi 8. lokakuuta 1997. Piispaksi vihkiminen seurasi 8. joulukuuta. Pääkonsekraattorina toimi Luiz Soares Vieira, jota avustivat José Vieira de Lima ja Irineu Danelón.


title: Irineu Danelón

text: Irineu Danelón (s. 4. huhtikuuta 1940 Piracicaba) on brasilialainen roomalaiskatolinen piispa. Hänestä tuli salesiaanien jäsen 31. tammikuuta 1964, ja hänet vihittiin papiksi 16. syyskuuta 1967. Hän sai nimityksen Linsin hiippakunnan piispaksi 26. marraskuuta 1987, ja piispaksi vihkiminen suoritettiin 31. tammikuuta 1988. Pääkonsekraattorina toimi Paulo Evaristo Arns, jota avustivat Vicente Angelo José Marchetti Zioni ja Ladislau Paz.


title: KS Norge

text: KS Norge on Norjan kuninkaan laiva ja Euroopassa toinen kahdesta käytössä olevasta monarkin laivasta Tanskan kuningashuoneen "KDM Dannebrogin" lisäksi.


title: KS Norge

text: Laiva on kuninkaan omaisuutta, mutta miehistöstä vastaa Norjan puolustusvoimat.


title: KS Norge

text: Varat laivan hankkimiseksi saatiin kansalaiskeräyksestä, ja niillä ostettiin kuninkaan laivaksi Englannista moottorijahti "Philante". Laivan on rakennuttanut itselleen tunnettu lentokonesuunnittelija Thomas Sopwith.


title: Lourdes Daniel

text: Lourdes Daniel (s. 19. helmikuuta 1947) on intialainen roomalaiskatolinen piispa. Hänet vihittiin papiksi Poonan hiippakuntaan 19. huhtikuuta 1980 ja nimitettiin Amravatin hiippakunnan piispaksi 8. kesäkuuta 2007. Piispaksi vihkiminen seurasi 2. elokuuta. Pääkonsekraattorina toimi Abraham Viruthakulangara, jota avustivat Valerian D'Souza ja Edwin Colaço.


title: Lourdes Daniel

text: Daniel sai 11. marraskuuta 2010 nimityksen Nashikin hiippakunnan piispaksi.


title: Thomas Bhalerao

text: Thomas Bhalerao (1. helmikuuta 1933 Sangamner – 13. helmikuuta 2015) oli intialainen roomalaiskatolinen piispa. Hänestä tuli jesuiittojen jäsen 20. kesäkuuta 1953, ja hänet vihittiin papiksi 27. maaliskuuta 1965. Hän sai 15. toukokuuta 1987 nimityksen Nashikin hiippakunnan piispaksi, ja hänet vihittiin piispaksi 23. elokuuta. Pääkonsekraattorina toimi Simon Ignatius Pimenta, jota avustivat Valerian D’Souza ja Charles Gomes.


title: Thomas Bhalerao

text: Bhalerao erosi tehtävistään 31. maaliskuuta 2007.


title: Abraham Viruthakulangara

text: Abraham Viruthakulangara (5. kesäkuuta 1943 – 19. huhtikuuta 2018) oli intialainen roomalaiskatolinen arkkipiispa. Hänet vihittiin papiksi 28. lokakuuta 1969 ja nimitettiin Khandwan hiippakunnan piispaksi 4. maaliskuuta 1977. Piispaksi vihkiminen seurasi 13. heinäkuuta. Pääkonsekraattorina toimi Eugene Louis D'Souza, jota avustivat George Marian Anathil ja Kuriakose Kunnacherry.


title: Abraham Viruthakulangara

text: Viruthakulangara sai 17. tammikuuta 1998 nimityksen Nagpurin arkkipiispaksi.


title: Meadin happo

text: Meadin happo eli (5Z,8Z,11Z)-eikosa-5,8,11-trieenihappo eli 20:3(n-9) on monityydyttymätön omega-9-rasvahappo, jonka kemiallinen kaava on CHO, moolimassa 306,48276 g/mol ja CAS-numero 20590-32-3.


title: Meadin happo

text: Yhdiste on saanut nimensä James F. Meadin mukaan. Meadin happoa syntyy oleiinihapon reagoidessa nisäkkäiden aineenvaihdunnassa ja sitä on löydetty verestä ja rustosta. Meadin happoa käytetään C3 ja D3 leukotrieenien aiheuttaman tulehdusten pilkkomiseen.


title: Gervas Rozario

text: Gervas Rozario (s. 15. elokuuta 1951) on bangladeshilainen roomalaiskatolinen piispa. Hänet vihittiin papiksi Dinajpurin hiippakuntaan 31. joulukuuta 1980 ja inkardinoitiin Rajshahin hiippakuntaan 20. toukokuuta 1990. Hänet nimitettiin Rajshahin piispaksi 15. tammikuuta 2007, ja piispaksi vihkiminen seurasi 22. maaliskuuta. Pääkonsekraattorina toimi Theotonius Gomes, jota avustivat Paul Tschang In-Nam ja Patrick D’Rozario.


title: Fort Necessityn taistelu

text: Fort Necessityn taistelu tai Great Meadowsin taistelu oli 3. heinäkuuta 1754 käyty taistelu Ranskan ja heidän liittolaisinaan olevien intiaanien sekä Brittiläisen Amerikan välillä. Taistelussa ranskalaiset hyökkäsivät George Washingtonin komentamaa Fort Necessityn linnaketta vastaan. Taistelu päättyi Washingtonin antautumiseen: antautuminen oli Washingtonin sotilasuran ainoa. Sotatoimet laajenivat myöhemmin Pohjois-Amerikassa, mikä johti vuonna 1756 alkavaan seitsenvuotiseen sotaan.


title: Jacobus Duivenvoorde

text: Jacobus Duivenvoorde (15. marraskuuta 1928 Heemskerk – 16. marraskuuta 2011) oli alankomaalaissyntyinen, Indonesiassa toiminut roomalaiskatolinen arkkipiispa. Hänet vihittiin Jeesuksen Pyhän Sydämen lähetyssaarnaajien papiksi 5. syyskuuta 1954 ja nimitettiin Merauken arkkihiippakunnan arkkipiispaksi 26. kesäkuuta 1972. Piispaksi vihkiminen seurasi 1. lokakuuta. Pääkonsekraattorina toimi Herman Tillemans, jota avustivat Herman Ferdinandus Maria Münninghoff ja Petrus Malachias van Diepen.


title: Jacobus Duivenvoorde

text: Duivenvoorde jäi eläkkeelle 7. huhtikuuta 2004.


title: Aloysius Murwito

text: Aloysius Murwito (s. 20. joulukuuta 1950) on indonesialainen roomalaiskatolinen piispa. Hänet vihittiin fransiskaanien papiksi 7. heinäkuuta 1982 ja nimitettiin Agatsin hiippakunnan piispaksi 7. kesäkuuta 2002. Piispaksi vihkiminen seurasi 15. syyskuuta. Pääkonsekraattorina toimi Jacobus Duivenvoorde, jota avustivat Alphonsus Augustus Sowada ja Leo Laba Ladjar.


title: KDM Dannebrog (A540)

text: KDM Dannebrog (runkonumero A540) on Tanskan kuningattaren jahti. Se on Euroopassa toinen kahdesta käytössä olevasta monarkin laivasta Norjan kuningashuoneen "KS Norgen" lisäksi. Laiva on nimetty Tanskan lipun mukaan. Laiva on pääasiassa hallitsijaperheen käytössä mutta hätätilassa se voidaan muuttaa sairaalalaivaksi.


title: KDM Dannebrog (A540)

text: Alus tilattiin Kööpenhaminan laivastontelakalta. Sen köli laskettiin 2. tammikuuta 1931 ja alus laskettiin vesille vielä samana vuonna 10. lokakuuta. Alus valmistui 26. toukokuuta 1932.


title: KDM Dannebrog (A540)

text: Alus oli koeajoissa 2. toukokuuta 1932 hallitsijaparin ollessa aluksella. Se on edelleen hallitsijan huvijahtina.


title: Nicolaus Adi Seputra

text: Nicolaus Adi Seputra (s. 6. joulukuuta 1959 Purwokerto) on indonesialainen roomalaiskatolinen arkkipiispa. Hänet vihittiin Jeesuksen Pyhän Sydämen lähetyssaarnaajien papiksi 1. helmikuuta 1989 ja nimitettiin Merauken arkkihiippakunnan arkkipiispaksi 7. huhtikuuta 2004. Piispaksi vihkiminen seurasi 25. heinäkuuta. Pääkonsekraattorina toimi Jacobus Duivenvoorde, jota avustivat Julius Riyadi Darmaatmadja ja John Philip Saklil.


title: Chelidonura varians

text: Chelidonura varians on keskikokoinen koralliriutoilla elävä vapaakiduskotilo.


title: Chelidonura varians

text: "Chelidonura varians" kasvaa noin viisi senttiä pitkäksi. Sillä on vasaranmuotoinen pää ja perässään kaksi frakkimaista pyrstöuloketta. Se on väriltään musta, reunoja korostavat turkoosinsiniset juovat.


title: Chelidonura varians

text: "Chelidonura varians" elää luonnossa Indopasifisella merialueella. Se elää hiekkapohjalla laguuneissa ja merenlahdissa. Siellä niitä löytää usein uppotukkien alta tai kasvillisuuden joukosta.


title: Chelidonura varians

text: "Chelidonura varians" -kotilot ovat samanaikaisia hermafrodiitteja, eli pariskunnan kumpikin osapuoli voi sekä laskea munia että hedelmöittää niitä. Ne laskevat kerralla mätiä noin 5×3 cm kokoisen alueen. Munat kuoriutuvat 3–4 päivässä. Toukat ajelehtivat planktonin seassa avomerellä ennen aikuistumistaan. Kotilo elää noin kolme kuukautta.


title: Chelidonura varians

text: Laji on riutta-akvaario-harrastajien suosiossa, sillä se syö punaruskeita "Convolutriloba retrogemma" -lajin laakamatoja.


title: Charley Reynolds

text: Charley Reynolds (20. maaliskuuta 1842 – 25. kesäkuuta 1876) oli yhdysvaltalainen tiedustelija, joka toimi everstiluutnantti George Armstrong Custerin alaisena historiallisesti kuuluisassa Little Bighornin taistelussa. Reynolds oli eräs niistä yli 260:stä verilöylyssä kaatuneesta 7.ratsuväkirykmentin uhrista, jotka olivat osallistuneet Montanassa käytyyn taisteluun. Reynolds tunnettiin lempinimellä "Lonesome-Charley" (Yksinäinen-Charley).


title: Charley Reynolds

text: Charles Alexander Reynolds syntyi Warrenin piirikunnassa, Illinoisissa. Vuonna 1858 hän muutti sukunsa mukana Kansasiin, jossa hänen isänsä tohtori Joseph Boyer perusti lääkärin praktiikan. 1860-luvun alussa Reynolds osallistui Yhdysvaltain sisällissotaan palvellen Pohjoisvaltioiden joukoissa Kansasin jalkaväessä. Hän otti osaa moneen taisteluun Kansasin ja Missourin rajalla ja toimi Santa Fen tien saattojoukoissa.


title: Charley Reynolds

text: Sodan loputtua Reynolds aikoi ryhtyä kauppiaaksi, mutta hanke raukesi cheyennien surmatessa hänen yhtiötoverinsa. Tämän jälkeen Reynolds ansaitsi elantonsa monenlaisissa eri töissä ja kulki osavaltiosta toiseen. Vuonna 1866 hän toimi biisoninmetsästäjänä Coloradossa ja Nebraskassa, mutta kulkeutui seuraavien vuosien aikana ylä-Missourin alueelle, jossa ansaitsi elantonsa eräoppaana. Intiaanit kunnioittivat Reynoldsin taitoja metsästäjänä, ja uskoivat hänen omaavan yliluonnollisia voimia. Lakotat pitivät kauempaa tarkoin silmällä yksinäistä metsästäjää, jolla oli tapana voittaa ensin eläinten luottamus, ja ampua ne sitten ruokintapaikoille.


title: Charley Reynolds

text: Vuonna 1869 Reynolds tapasi George Armstrong Custerin, ja ystävystyi tämän kanssa. Seuraavan vuosikymmenen alkupuolella Reynolds osallistui 7. ratsuväkirykmentin tiedustelijana sioux-intiaanien pyhille maille Black Hillsin suuntautuneelle tutkimusretkelle. Kohtalokkaan Little Bighornin taistelun aikana 25.6.1876 Reynolds palveli majuri Marcus Renon alaisuudessa. Erään lähdetiedon mukaan Reynoldsista oli poimittu 58 luotia, mutta väitettä pidetään fiktiona. Reynolds haudattiin Little Bighornin taistelukentälle muiden sotilaiden tavoin. Myöhemmin hän sai oman marmorisen muistokiven kukkulan länsilaidalle, jonne hänet oli ammuttu.


title: Charley Reynolds

text: Elizabeth Custerin mukaan Reynolds oli hyväkäytöksinen, vaatimaton ja hyvin ujo. Hänen ääntään on kuvattu pehmeäksi ja jopa hieman naiselliseksi. Reynolds ei juuri tupakoinut, eikä käyttänyt alkoholia, vaan viihtyi enemmän omissa oloissaan. Liikanimi "Yksinäinen-Charley" tuli juuri tästä ominaisuudesta. Monista muista tiedustelijoista poiketen hän ei ollut valokuvauksellinen, ja hänestä on säilynyt vain muutama kuva. Ampujana Reynolds oli erinomainen, ja joidenkin aikalaisten mukaan jopa paras kiväärinkäsittelijä lännessä. Jotkut Little Bighornista selvinneet ovat kertoneet Reynoldsin aavistaneen kuolemansa. Kun arikara-tiedustelija Bloody Knife oli edellisenä iltana kertonut, ettei näkisi enää huomista auringonlaskua, oli Reynolds vastannut: ""Huominen on myös minun viimeinen päiväni""


title: Marian Rojek

text: Marian Rojek (s. 9. huhtikuuta 1955 Rzeszów) on puolalainen roomalaiskatolinen piispa. Hänet vihki papiksi Ignacy Tokarczuk 7. kesäkuuta 1981. Hänet nimitettiin Przemyślin arkkihiippakunnan vihkipiispaksi sekä Tisedin titulaaripiispaksi 21. joulukuuta 2005. Piispaksi vihkiminen seurasi 2. helmikuuta 2006. Pääkonsekraattorina toimi Józef Michalik, jota avustivat Kazimierz Górny ja Jan Ozga.


title: Miki

text: Miki on tanskalainen piirrossarja. Kuusiosaisessa sarjassa kerrotaan piirtämällä erilaisista hahmoista, joista ei olla ennen kuultukaan.


title: Joachim Ouédraogo

text: Joachim Ouédraogo (s. 18. maaliskuuta 1962) on burkinafasolainen roomalaiskatolinen piispa. Hänet vihittiin papiksi Ouahigouyan hiippakuntaan ja nimitettiin Dorin hiippakunnan piispaksi 20. marraskuuta 2004. Piispaksi vihkiminen seurasi 19. maaliskuuta 2005. Pääkonsekraattorina toimi Philippe Ouédraogo, jota avustivat Paul Yemboaro Ouédraogo ja Séraphin François Rouamba.


title: Joachim Ouédraogo

text: Ouédraogo sai 4. marraskuuta 2011 nimityksen Koudougoun hiippakunnan piispaksi.


title: Héctor González Martínez

text: Héctor González Martínez (s. 28. maaliskuuta 1939) on meksikolainen roomalaiskatolinen arkkipiispa. Hänet vihittiin papiksi Durangon arkkihiippakuntaan 1. joulukuuta 1963 ja nimitettiin Campechen hiippakunnan piispaksi 9. helmikuuta 1982. Piispaksi vihkiminen seurasi 24. maaliskuuta. Pääkonsekraattorina toimi Antonio López Aviña, jota avustivat Manuel Castro Ruiz ja Arturo Antonio Szymanski Ramírez.


title: Héctor González Martínez

text: González Martínez sai nimityksen Antequeran arkkihiippakunnan koadjuuttoriarkkipiispaksi 4. helmikuuta 1988, ja hänet asetettiin tähän virkaan 5. huhtikuuta. Hänestä tuli Antequeran arkkipiispa 4. lokakuuta 1993.


title: Héctor González Martínez

text: González Martínez nimitettiin 11. helmikuuta 2003 ja asetettiin 26. helmikuuta Durangon arkkipiispaksi.


title: Antonio López Aviña

text: Antonio López Aviña (20. elokuuta 1915 – 25. helmikuuta 2004) oli meksikolainen roomalaiskatolinen arkkipiispa. Hänet vihki papiksi Luigi Traglia 29. lokakuuta 1939, ja hänet nimitettiin Zacatecasin hiippakunnan piispaksi 21. kesäkuuta 1955. Piispaksi vihkiminen seurasi 21. syyskuuta. Pääkonsekraattorina toimi José María González Valencia.


title: Antonio López Aviña

text: López Aviña sai 14. joulukuuta 1961 nimityksen Durangon arkkihiippakunnan arkkipiispaksi, jona hän toimi, kunnes jäi eläkkeelle 4. maaliskuuta 1993. Hän osallistui Vatikaanin toiseen kirkolliskokoukseen.


title: Bekas

text: Bekas on Karzan Kaderin ohjaama draamaelokuva, joka on Suomen ja Ruotsin kansainvälinen yhteistuotanto.


title: Bekas

text: Kodittomat kurdiveljekset näkevät 1990-luvun alussa elokuvateatterin oven raosta vilauksen Teräsmiehestä ja päättävät matkustaa Amerikkaan tätä tapaamaan. Seitsenvuotias pikkuveli tekee listaa ihmisistä, jotka pyytäisi Teräsmiehen hoitamaan pois päiviltä. Listan kärjessä on Saddam Hussein. Kymmenvuotias isoveli yrittää hankkia heille passeja rajanylitykseen, mutta se ei ole helppoa.


title: Nationalsozialistischer Untergrund

text: Nationalsozialistischer Untergrund on Saksan Zwickaussa asunut kolmen hengen uusnatsisolu, joka on vastuussa niin sanotuista Saksan uusnatsimurhista. Ne tapahtuivat vuosina 2000–2006. Uhreiksi joutuneet olivat pääasiassa siirtolaistaustaisia pienyrittäjiä, kahdeksan turkkilaista ja yksi kreikkalainen, mutta yksi uhreista oli poliisi, jolla ei ollut siirtolaistaustaa. Kaikki oli murhattu samalla aseella.


title: Nationalsozialistischer Untergrund

text: Tapaus paljastui kun poliisi etsi heitä aseellisesta ryöstöstä ja oli löytänyt kaksi käsiasetta. Ryhmän kaksi miestä, Uwe Böhnhardt, 34, ja Uwe Mundlos, 38, tekivät itsemurhan jouduttuaan poliisin piirittämiksi, ja nainen, Beate Zschäpe, 36, räjäytti heidän käyttämänsä asunnon, josta löytyi murhasarjassa käytetty ase. Poliisin murhassa käytetty ase löytyi asuntovaunusta, jossa miehet olivat olleet. Nainen ilmiantoi itsensä 15. marraskuuta 2011. Ryhmä oli lisäksi tehnyt vuosien aikana 14 aseellista pankkiryöstöä, joiden tuotoilla he ovat eläneet. Pidätettynä on naisen lisäksi yksi mieshenkilö.


title: Nationalsozialistischer Untergrund

text: Nelikolla on paljastunut olevan ainakin yhdeksän avustajaa. Liittovaltion perustuslakisuojaviraston (Bundesamt für Verfassungsschutz, BfV) agentti on ollut paikalla useiden murhien tapahtuessa. Hänet erotettiin virasta kun hänen kotoaan löytyi natsiaineistoa, mutta muuten asia jätettiin tutkimatta.


title: Nationalsozialistischer Untergrund

text: Poliisi oli kiinnittänyt kolmikkoon huomiota jo tammikuussa 1997 valekirjepommiepäilyn vuoksi. Heidät pidätettiin syyskuussa 1997 toisen valepommin vuoksi. Taas tammikuussa 1998 heiltä löytyi pommintekovälineitä, mutta vaikka heistä annettiin pidätysmääräys heitä ei pidätetty ja he katosivat.


title: Nationalsozialistischer Untergrund

text: Saksassa on nyt esitetty Kansallisdemokraattisen puolueen (NDP) kieltämistä.


title: Nationalsozialistischer Untergrund

text: Beate Zschäpe tuomittiin 12. heinäkuuta 2018 elinkautiseen vankeuteen kymmenestä murhasta. Hänen läsnäoloaan yhdelläkään murhapaikalla ei pystytty todistamaan, mutta NSU:n ydinryhmään kuuluminen riitti kuitenkin tuomioon.


title: Saksan uusnatsimurhat

text: Saksan uusnatsimurhiksi () kutsutaan Saksassa vuonna 2011 paljastunutta uusnatsien tekemää murhasarjaa, jossa oli yhteensä 10 uhria.


title: Saksan uusnatsimurhat

text: Nationalsozialistischer Untergrund (NSU) -niminen ryhmä murhasi vuosien 2000–2006 aikana kahdeksan turkkilaistaustaista ja yhden kreikkalaistaustaisen siirtolaisen sekä vielä vuonna 2007 22-vuotiaan saksalaisen naispoliisin. Murhasarja paljastui marraskuussa 2011, kun kaksi ryhmään kuulunutta miestä tappoi itsensä epäonnistuneen pankkiryöstöyrityksen jälkeen Eisenachissa. Neljä päivää myöhemmin poliisi pidätti vielä murhiin osallistuneen naisen.


title: Saksan uusnatsimurhat

text: Murhia tehtiin eri puolilla Saksaa yhteensä seitsemässä kaupungissa ja kuudessa eri osavaltiossa. Murhien lisäksi NSU teki ainakin 14 pankkiryöstöä, joilla se rahoitti toimintaansa.


title: Saksan uusnatsimurhat

text: Kaikki murhatut siirtolaiset olivat yrittäjiä, jotka ammuttiin keskellä päivää heidän omassa liikkeessään. Surmien jälkeen tekijät kuvasivat uhrejaan ja laativat niistä tunnustuksellisen videon. Kaikkia uhreja oli ammuttu suoraan kasvoihin. Naispoliisi ammuttiin ruokatauon aikana partioautoonsa. Myös hänen työparinsa yritettiin surmata ampumalla, mutta tämä selvisi hengissä. Uusnatsit käyttivät murha-aseena pistoolia, joka löydettiin pankkiryöstön jälkeen ryhmän tukikohtanaan pitämästä talosta Zwickaussa. Poliisilla ei ennen aseen löytymistä ollut aavistustakaan murhien tekijästä, vaan se piti niitä siirtolaisten keskinäisinä välienselvittelyinä.


title: Saksan uusnatsimurhat

text: Viimeisen siirtolaisen murhan yhteydessä paikalla oli myös uusnatsien joukkoon soluttautunut sisäministeriön tiedustelupalvelun agentti. Hän väitti ensin poistuneensa paikalta juuri ennen uhrin ampumista, mutta muutti myöhemmin kertomustaan, kun eräs silminnäkijä todisti hänen olleen läsnä myös murhan hetkellä. Agentti paljastui myöhemmin myös itse uusnatsiksi. Hänen epäiltiin olleen paikalla myös ainakin neljän muun surmatyön aikana. Lisäksi murhaajilla oli ainakin yhdeksän muuta avustajaa.


title: Saksan uusnatsimurhat

text: Murhien uhrit, ikä, paikka ja aika.


title: Saksan uusnatsimurhat

text: Poliisi syytti turkkilaisten rikollisjengien lisäksi surmista myös kaikkien uhrien omaisia, mutta ei missään vaiheessa epäillyt äärioikeistolaisia. Liittokansleri Angela Merkel pyysi myöhemmin omaisilta anteeksi heidän kohteluaan. Saksassa herätti suurta kummastusta, miten NSU saattoi toimia usean vuoden ajan poliisin epäilyjen ulkopuolella, vaikka ryhmä oli viranomaisten tiedossa.


title: Saksan uusnatsimurhat

text: Ainoan eloonjääneen murhaajan oikeudenkäynti alkoi toukokuussa 2013. Lisäksi neljä henkilöä oli syytettyinä avunannosta murhiin. Syytelistalla oli myös Kölnissä tehty pommi-isku. Pääsyytettynä on vuonna 1975 syntynyt Beate Zschäpe, jota saksalaislehdistö on kutsunut "natsimorsiameksi". Oikeudenkäynnin arvellaan kestävän jopa yli kaksi vuotta.


title: Saksan uusnatsimurhat

text: Murhien paljastumisen jälkeen saksalaiset lehdet Die Zeit ja Die Tagesspiegel tekivät selvityksen, jonka mukaan vuonna 1990 tapahtuneen Saksojen yhdistymisen jälkeen äärioikeisto oli tehnyt maassa 137 murhaa rasistisin motiivein. Virallisten tilastojen mukaan niitä oli vain 46. Berliiniläinen Amadeu-Antonio -säätiö puolestaan laski murhien määräksi 181, kun se sisällytti ulkomaalaistaustaisten lisäksi mukaan myös muun muassa surmattuja poliiseja, vasemmistolaisia ja kodittomia. Die Welt -lehti julkaisi täydellisen listan uhreista. Joulukuussa 2013 Saksan poliisi ilmoitti tutkivansa uudelleen 746 vuosina 1990–2011 tehtyä murhaa ja selvittää, löytyykö niistä yhteyksiä äärioikeistoon.


title: Saksan uusnatsimurhat

text: Saksan lehdistö alkoi käyttämään murhista nimitystä "Döner-Morde" eli "kebab-murhat" jo ennen tekijöiden paljastumista. Myöhemmin nimitykseksi kuitenkin vaihtui "NSU-Morde" taustalla toimineen uusnatsijärjestön mukaan. Saksan kielitieteilijät valitsivat tammikuussa 2012 "kebab-murhat" vuoden huonoimmaksi ilmaisuksi. Sen katsottiin väheksyvän murhien uhreja ja valinnan tehnyt raati piti sitä myös rasistisena ilmauksena, joka leimaa kokonaista kansanryhmää.


title: Maastohiihdon maailmancup 2011–2012

text: Maastohiihdon maailmancup 2011–2012 oli historian 31. virallinen maailmancup-kausi. Se alkoi 19. marraskuuta 2011 Norjan Sjusjøenissä ja päättyi 18. maaliskuuta 2012 Ruotsin Falunissa.


title: Maastohiihdon maailmancup 2011–2012

text: Lähde: FIS


title: Fernando Mario Chávez Ruvalcaba

text: Fernando Mario Chávez Ruvalcaba (s. 30. marraskuuta 1932) on meksikolainen roomalaiskatolinen piispa. Hänet vihki papiksi Antonio Samorè Zacatecasin hiippakuntaan 23. joulukuuta 1961. Hänet nimitettiin Zacatecasin piispaksi 20. tammikuuta 1999, ja piispaksi vihkiminen seurasi 20. maaliskuuta. Pääkonsekraattorina toimi Justo Mullor García, jota avustivat Javier Lozano Barragán ja Rafael Muñoz Núñez.


title: Fernando Mario Chávez Ruvalcaba

text: Chávez Ruvalcaba jäi eläkkeelle 8. lokakuuta 2008.


title: Jääpallon SM-sarja 1954

text: Jääpallon Suomen mestaruus kaudella 1953–1954 ratkaistiin yksinkertaisessa sarjassa. Viime kausilta tutut mitalijoukkueet miehittivät taas kolme kärkisijaa. Warkauden Pallo -35 voitti mestaruuden voitettuaan Veiterän uusintaottelussa mestaruudesta maalein 4-3. Pronssimitalit sai OPS, joka oli paremman maalieron turvin JMP:tä edellä. Joensuulaisten paras sijoitus jääpallosarjoissa on toistaiseksi 1954 neljäs sija. Sarjanousija KUV oli viides vain kaksi pistettä huonompana kuin mestarijoukkue.


title: Jääpallon SM-sarja 1954

text:
Varkaudessa pelatussa uusintaottelussa mestaruudesta WP-35 voitti Veiterän tuloksella 4–3.
Suomensarjasta nousivat pudonneiden OLS:n ja Akilleksen tilalle Veitsiluodon Vastus ja Kouvolan Urheilijain Palloilijat.


title: Jääpallon SM-sarja 1954

text: WP-35:n mestarijoukkue: Martti Kinnunen, Pekka Kettunen, Paavo Kiuru, Kauko Rämö, Martti Nyyssönen, Toivo Kauhanen, Kauko Tukiainen, Leo Huupponen, Vilho Kantanen, Jaakko Helenius, Eero Väisänen ja Pertti Laitinen.


title: Jääpallon SM-sarja 1954

text: Työväen Urheiluliiton mestaruussarja pelattiin kahdessa kahdeksan joukkueen lohkossa.


title: Jääpallon SM-sarja 1954

text: Ottelu 9. sijasta


title: Jääpallon SM-sarja 1954

text: VarTP putosi sarjasta. OPV pääsi karsimaan Suomensarjan voittajan kanssa ja hävisi Ponnistukselle 1-3 jatkoajan jälkeen ja putosi sarjasta.


title: Jääpallon SM-sarja 1954

text:
Pronssiottelu
Loppuottelu
Mestarijoukkue: Helge Nummi, Jorma Ollanketo, Jorma Hurskainen, Eino Torvinen, Reino Kaarela, Paavo Laukka, Jouko Ahmala, Eero Koivunen, Juhani Nisula, Rauli Kampman ja Ahti Wunsch.


title: Jääpallon SM-sarja 1954

text: Ei pelattu. Liittojen välinen yhteistoimintasopimus lakkasi vuoden 1953 loppuun ja se uusittiin vasta jääpallosarjojen päätyttyä.


title: Turtleneck & Chain

text: Turtleneck & Chain on The Lonely Island -yhtyeen toinen albumi. Kappaleet ovat humoristisia ja parodioivat rap-kliseitä.


title: Natriumoksidi

text: Natriumoksidi (NaO) on natrium- ja oksidi-ionien muodostama epäorgaaninen ioniyhdiste. Yhdistettä käytetään muun muassa lasin valmistuksessa.


title: Natriumoksidi

text: Natriumoksidi on kiinteää valkoista jauhemaista ainetta. Se reagoi veden kanssa, jolloin muodostuu natriumhydroksidia ja vapautuu lämpöä eli reaktio on eksoterminen. Natriumoksidin kiderakenne on niinkutsuttu antifluoriittirakenne, joka muistuttaa kalsiumfluoridin kiderakennetta.


title: Natriumoksidi

text: Natriumoksidia muodostuu natriummetallin ja hapen välisessä reaktiossa, kun hapen määrä on rajoitettu stoikiometriseksi ja lämpötila on oikea, noin 150–200 °C. Suuremmalla happimäärällä muodostuu pääasiassa natriumperoksidia.


title: Natriumoksidi

text: Yhdistettä voidaan tuottaa kuumentamalla natriumkarbonaattia 851 °C (1 124 K) jolloin muodostuu hiilidioksidia ja natriumoksidia tai natriummetallin ja natriumperoksidin, natriumhydroksidin tai natriumnitriitin välisellä reaktiolla. Natriummetallin tilalla voidaan käyttää myös natriumatsidia.


title: Natriumoksidi

text: Natriumoksidia käytetään lasinvalmistuksessa niin kutsuttuna fluksina eli alentamaan lasin sulamispistettä. Yhdistettä voidaan käyttää myös veden poistamiseen liuottimista.


title: Mika Karhu

text: Mika Karhu on suomalainen snookerin pelaaja. Hän on snookerin Suomen mestari vuosilta 1993 ja 1994.


title: Porto Alegre (täsmennyssivu)

text: Porto Alegre on paikannimi:


title: Angels of Babylon

text: Angels of Babylon on yhdysvaltalainen heavy metal -yhtye. Yhtyeessä soittaa mm. entinen Manowar-rumpali Kenny "Rhino" Earl sekä Megadethin alkuperäinen basisti David Ellefson.


title: Jääpallon Suomensarja 1954

text: Palloliiton Suomensarja pelattiin kaudella 1953-1954 kaksilohkoisena, lohkojen voittajat nousivat seuraavan kauden jääpallon mestaruussarjaan ja lohkojen kaksi viimeistä putosi maakuntasarjaan. Palloliiton lisäksi Työväen Urheiluliitto järjesti oman kolmilohkoisen Suomensarjansa.


title: Jääpallon Suomensarja 1954

text: Edellisenä kautena maakuntasarjasta noussut Veitsiluodon Vastus ei hävinnyt länsilohkossa yhtään ottelua, ja nousi mestaruussarjaan. Itälohkon voitti KUP. Edellisen kauden päätteeksi mestaruussarjasta pudonneet HIFK ja SePS jäivät lohkojensa kakkosiksi.


title: Jääpallon Suomensarja 1954

text: Sarjasta putosivat lännessä Rauman Iirot ja Pargas IF, idässä entisaikoina Suomen jääpallokenttiä hallinneet Sudet ja Kiffen.


title: Jääpallon Suomensarja 1954

text: Kakkosjoukkueena Pyrkivä ei voinut osallistua nousukarsintaan. TKV puolestaan luopui siitä.


title: Jääpallon Suomensarja 1954

text:
Loppuottelu
Mestaruussarjakarsinta
Ponnistus nousi TUL:n mestaruussarjaan, josta OPV putosi.


title: Foster the People

text: Foster the People on yhdysvaltalainen indie pop -yhtye, johon kuuluvat Mark Foster, Mark Pontius, Sean Cimino ja Isom Innis. He ovat julkaisseet kolme albumia. Heidän ensimmäinen albuminsa nimi on "Torches", joka julkaistiin toukokuussa 2011. Erityisesti kappale ”Pumped Up Kicks” kyseiseltä levyltä on pyörinyt soittolistojen kärjessä. Vuoden 2014 marraskuussa ilmestyi heidän toinen albuminsa nimeltään" Supermodel". Vuonna 2017 yhtye julkaisi kolmannen studioalbuminsa, "Sacred Hearts Club".


title: Kingdom of Evil

text: Kingdom of Evil on yhdysvaltalaisen Angels of Babylonin debyyttialbumi, joka julkaistiin vuonna 2010.


title: Tero Forss

text: Tero Uolevi Forss (s. 12. heinäkuuta 1968 Turku) on suomalainen jalkapallovalmentaja ja uransa lopettanut jalkapalloilija. Hän toimii Kakkosessa pelaavan Bollklubben-46:n päävalmentajana. Forss oli pelaajaurallaan tehokas keskikenttäpelaaja, jolla oli erinomainen oikean jalan laukaus ja vaaralliset vapaapotkut.


title: Tero Forss

text: Forss on Turun Pyrkivän ja Åbo IFK:n kasvatti. Hän pelasi ensimmäiset sarjapelinsä ÅIFK:n riveissä III divisioonassa 16-vuotiaana kaudella 1985. Seuraavat kaksi kautta Forss pelasi II divisioonaa Salon Palloilijoissa. Vuodeksi 1988 hän palasi ÅIFK:hon, jossa hän pelasi kaikissa sarjaotteluissa ollen joukkueensa toiseksi paras maalintekijä 11 osumallaan. Hyvän kauden jälkeen Forss siirtyi kaksi sarjatasoa ylemmäksi Lahden Reippaaseen. Tulokaskausi Mestaruussarjassa onnistui yli odotusten, Forssin viimeistellessä Jari Litmasen rinnalla kymmenen maalia. Hän pelasi jälleen joukkueensa jokaisessa sarjaottelussa.


title: Tero Forss

text: Uuden nimen saaneen Futisliigan ensimmäiseksi kaudeksi Forss siirtyi Rovaniemen Palloseuraan. Hän teki runkosarjassa viisi maalia RoPSin sijoittuessa toiseksi, mutta Forssin ja joukkueen tie päättyi lopulta puolivälierissä. Seuraavaksi kaudeksi hän palasi kotikaupunkinsa Turun Palloseuraan, mutta siirtyi kuitenkin takaisin Rovaniemelle elokuussa. Yhteensä molemmissa joukkueissa hän pelasi kaudella 31 ottelussa, viimeistellen yhdeksän maalia. Forssin aika RoPS:n riveissä päättyi, kun hän riitautui silloisen valmentajansa Olavi Tammimiehen kanssa.


title: Tero Forss

text: Vuonna 1993 Forss liittyi Stefan Håkansin toimesta juuri II divisioonan paikan saaneeseen FC Inter Turkuun. Ensimmäisellä kaudellaan hän johdatti FC Interin Ykköseen 20 maalillaan 18 ottelussa. Kahden Ykkösen kauden jälkeen FC Inter nousi ensimmäistä kertaa historiansa aikana Veikkausliigaan, Forssin ollessa molemmilla kausilla joukkueensa paras maalintekijä. Hän johti FC Interin maalitilastoa myös joukkueen kahdella ensimmäisellä Veikkausliiga-kaudella.


title: Tero Forss

text: Kauden 1997 päätteeksi FC Inter putosi takaisin Ykköseen. Joukkue onnistui kuitenkin nousemaan heti ensi yrittämällä takaisin Veikkausliigaan, Forssin tehdessä kaksi maalia nousun ratkaisseessa ottelussa Kemin Pallotoverit-85:ä vastaan. Forss pelasi vielä kolmena seuraavana kautena FC Interin paidassa korkeimmalla sarjatasolla, mutta valmentaja Pertti Lundell siirsi hänet kesken kauden 2001 farmiseura VG-62:n riveihin. Yhteensä pääsarjatasolla Forss pelasi tasan 200 ottelua tehden niissä 46 maalia.


title: Tero Forss

text: Huippu-uransa jälkeen Forss on toiminut FC Bodan pelaajavalmentajana Kolmosessa vuosina 2003–2005 sekä pelannut Turun Weikkojen edustusjoukkueessa. Hän on toiminut myös juniorivalmentajana Kaarinan Pojissa, Kaarinan Reippaassa ja Turun Weikoissa.


title: Tero Forss

text: Forss valittiin Veikkausliigan legendaksi vuonna 2012.


title: Tero Forss

text: Maajoukkueessa Forss pelasi vuosina 1984–1985. Hän edusti poikamaajoukkueita yhteensä 11 kertaa, ja teki myös yhden maalin.


title: Tero Forss

text: Tero Forssin isä Rainer Forss on myös ollut jalkapalloilija ja valmentaja.


title: San Carlo alle Quattro Fontane

text: Chiesa di San Carlo alle Quattro Fontane on Roomassa sijaitseva barokkikirkko. Kirkon suunnitteli Francesco Borromini luostariksi espanjalaiselle trinitaariveljeskunnalle. Rakennus oli Borrominin ensimmäinen merkittävä työ. Hän ei kuitenkaan ehtinyt nähdä muuta kuin julkisivun valmistumisen vuonna 1667, kun rakennuksen rakentaminen oli aloitettu vuonna 1638. Kirkko on omistettu pyhälle Carlo Borromeolle. Rakennus tunnetaan lisänimellä "San Carlino".


title: San Carlo alle Quattro Fontane

text:
Rakennuksen pohjapiirros on ellipsi, jossa yhdistyvät kreikkalainen risti ja kahdeksankulmio. Tämä ovaalipohjapiirros on vastaus Borrominin kilpailijan Gian Lorenzo Berninin työhön "Sant'Andrea al Quirinale". Pienen tilan taitava käyttö osoittaa Borrominin lahjakkuuden. Elliptisen pohjapiirroksen tavoitteena on antaa vaikutelma suuresta tilasta.
Kupolin mittasuhteet ovat 25,80 metriä ja 16,25 metriä ja siinä on monimutkainen kasettiornamentiikka. Kuviossa ympyrät integroituvat monikulmioihin tai työntyvät kuusikulmioiden ja ristien väliin, joka kertoo rakennuksen uskonnollisesta tarkoituksesta. Sisätiloissa ei ole freskoa, mikä on harvinaista italialaisissa kupoleissa. Perinteiden mukaisesti lattian kiveys toistaa kupolin kuviota. Veistoskoristelu on vähäistä arkkitehtonisissa osissa. Sitä on nähtävissä pylväiden korkeudella, korniisissa ja holvin tukimuureissa.


title: San Carlo alle Quattro Fontane

text:
Rakennuksen julkisivu perustuu kuperan ja koveran vuorotteluun sekä pylväisiin ja päätykolmioihin.
Borromini ylittää kilpailijansa Gian Lorenzo Berninin koristelun omaperäisyydessä. Julkisivussa on kolme erilaista keksintöä: päittäiset balustradit vuorotellen klassisten balustradien kanssa, pylväiden kapiteelien suunnittelu ja "enkelimäinen" päätykolmio, jossa kahden enkelin siivet kohtaavat.
Pienimuotoinen luostari vastaa pohjapiirrokseltaan suorakulmiota. Siellä on samanlaisia balustradeja kuin julkisivussa. Borromini kehitti tässä barokin illusionismia haluten antaa tilasta isomman vaikutelman, kuin mitä se oikeasti on. Tämä saatiin aikaiseksi käyttämällä pylväitä moninkertaisesti, jäljitellen luostareiden perinteistä rytmiä.


title: Kaisa Vala

text: Kaisa Vala (s. 1983 Joensuu) on suomalainen laulaja, lauluntekijä ja kosketinsoittaja, jonka ensimmäinen sooloalbumi "Ghost Waltz" ilmestyi vuonna 2007. Hänen isänsä Otra Romppanen on muusikko, joka tunnetaan myös musiikkituottajana. Kaisa Vala on taiteilijanimi.


title: Kaisa Vala

text: Vuonna 2012 Vala osallistui Uuden Musiikin Kilpailuun ja pääsi finaaliin kappaleellaan "Habits of Human Beings".


title: Perheen piirissä

text: Perheen piirissä (engl. "Doing Time on Maple Drive") on vuonna 1992 ensi-iltansa saanut televisioelokuva. Elokuvan pääosia esittävät James Sikking, Bibi Besch, William McNamara, Jayne Brook, David Byron, Lori Loughlin ja Jim Carrey. Elokuvan on ohjannut Ken Olin. Elokuva oli Jim Carreyn ensimmäinen draamaelokuva.


title: Musta lammas

text: Musta lammas on puhe- ja kirjakielessä käytetty nimitys ryhmän tai suvun jäsenestä, joka poikkeaa ryhmän muista jäsenistä jollakin kielteisellä ja silmiinpistävällä tavalla.


title: Musta lammas

text: Ilmaus tunnetaan monissa eurooppalaisissa kielissä (mm. , ), joista se on lainautunut suomeen. Taustalla on lampaankasvatus: valkoisen lampaan villaa pidetään arvokkaampana kuin mustaa tai ruskeaa villaa, koska valkoista villaa on helpompi värjätä. Mustat lampaat pyritään poistamaan laumasta. Tällaista erottelua kuvataan jo Ensimmäisessä Mooseksen kirjassa: "Minä tarkastan tänään kaiken laumasi; erota siitä pois kaikki pilkulliset ja kirjavat lampaat sekä karitsoista kaikki mustat ja vuohista kirjavat ja pilkulliset" (1. Moos. 30: 32).


title: Musta lammas

text: Ryhmädynamiikassa "mustalla lampaalla" on tärkeä rooli ryhmän ulkopuolisena jäsenenä, syntipukkina: ryhmän sisäistä kiinteyttä korostetaan suhteessa ulkopuoliseen. Epämieluisat ominaisuudet voidaan pitää ryhmän ulkopuolella, kun ne projisoidaan ja henkilöidään.


title: Matti Pukanhaava

text: Matti Pukanhaava (2. elokuuta 1751 Kankaanpää – 19. joulukuuta 1833 Kankaanpää) oli suomalainen herännäisjohtaja, rukoilevaisuusliikkeen tunnetuimpia maallikkosaarnaajia.


title: Matti Pukanhaava

text: Pukanhaavan vanhemmat olivat talollinen Matti Kortteisto ja Liisa Antintytär. Hän harrasti hengellisiä asioita jo poikavuosista pitäen, rukoillen ahkerasti muun muassa paimenessa ollessaan. Merikarvialta kotoisin oleva hurmossaarnaaja Anna Rogel teki häneen syvän vaikutuksen. Pukanhaavalla oli suuri perhe, joka eli varsin puutteellisesti. Hänestä tuli kuitenkin tunnustettu saarnamies ja hengellinen johtaja, joka osasi perimätiedon mukaan käsitellä sairaita, erityisesti mielisairaita.


title: Matti Pukanhaava

text: Pukanhaavan ensimmäinen puoliso vuodesta 1774 oli Maria Anttila (k. 1816) ja toinen vuodesta 1817 Susanna Saaranta (k. 1853.)


title: Vuolejärvi

text: Vuolejärvi () on entinen kylä Leningradin alueen Seuloskoin piirin Kuivaisin kunnassa Venäjällä. Se sijaitsee Vuoleenjoen varrella lähellä samannimistä järveä. Kylän kautta kulkee A120-maantie.


title: Vuolejärvi

text: Vuolejärvi mainitaan ensimmäisen kerran Novgorodin Vatjan viidenneksen verokirjassa vuonna 1499/1500. Vuoleen luterilaiseen seurakuntaan kuuluneessa kylässä asui myöhemmin äyrämöisperäisiä inkerinsuomalaisia. Vuoden 1926 väestönlaskennan mukaan siellä oli 231 suomalaista, 26 venäläistä ja neljä virolaista asukasta. Vuolejärven kyläneuvosto kuului Kuivaisin piiriin. Suomalaiset karkotettiin muualle Neuvostoliittoon 1930-luvun lopussa.


title: Vuolejärvi

text: Vuoden 2002 väestönlaskennan mukaan Vuolejärvellä oli vain yksi asukas. Kylä lakkautettiin vuonna 2003 vakituisen asutuksen puuttumisen takia. Nykyisin siitä on jäljellä muutama tien varressa sijaitseva talo.


title: Syntipukki

text: Syntipukki tarkoittaa arkikielessä sitä, jonka syyksi virhe tai epäonnistuminen pannaan riippumatta siitä, onko hän tosiasiallisesti syyllinen.


title: Syntipukki

text: Syntipukin käsite on peräisin Raamatusta. Kolmannessa Mooseksen kirjassa (16: 1–28) määrätään eläimiä uhrattavaksi israelilaisten syntien tähden. Käsite tunnetaan monissa kielissä (mm. , ), joista se on lainautunut suomeen.


title: Syntipukki

text: Sosiologiassa syntipukin käsitettä on jäsennetty attribuution ja projektion avulla. Jos ihmiset ovat turhautuneita tai onnettomia, he kohdistavat vihamielisyytensä usein ryhmiin tai yksilöihin, jotka ovat epäsuosittuja, erottuvia ja voimattomia. Viholliskuvaa voidaan kehitellä myös tietoisesti, jotta tietty sosiaalinen, etninen tai poliittinen vähemmistö voitaisiin asettaa vastuuseen yleisistä ongelmista. Uskontotieteilijä René Girard esittää alun perin "Väkivalta ja pyhä" -teoksessa esittelemässään antropologisessa teoriassaan, että "syntipukkimekanismi" () kuuluu keskeisesti inhimilliseen kulttuuriin.


title: Syntipukki

text: Suomessa filologi Ralf Norrman esitti vuonna 1996, että Suomen ollessa liittymässä Euroopan unioniin maanviljelijäväestöä kohdeltiin syntipukkina. Tutkimus maanviljelijäväestön kokemuksista samana ajankohtana antoi väitteelle tukea.


title: Syntipukki (täsmennyssivu)

text: Syntipukki voi tarkoittaa ainakin seuraavia:


title: Kutsumattomat

text: Kutsumattomat ("The Intruders") on vuonna 1970 kuvattu yhdysvaltalainen televisioelokuva, joka sijoittuu villiin länteen. William A. Grahamin ohjaaman elokuvan pääosia esittävät Don Murray, Anne Francis, Edmond O’Brien, John Saxon, Harry Dean Stanton, Stuart Margolin, Zalman King, Gene Evans ja Harrison Ford.


title: Kutsumattomat

text: Elokuvassa Jesse Jamesin ja Youngerin veljesten jengi ratsastaa pieneen Medalian kaupunkiin aiheuttaen levottomuuksia ja kaupungin sheriffi saa tehtäväkseen pysäyttää heidät.


title: Maybach Music Group

text: Maybach Music Group on yhdysvaltalainen Rick Rossin vuonna 2008 perustama levy-yhtiö.Se on Warner Bros. Recordsin alaisuudessa (Yhdysvalloissa).


title: Sant’Ivo alla Sapienza

text: Sant’Ivo alla Sapienza on kirkko Rooman Sant’Eustachion rionessa. Sitä pidetään Rooman barokkiarkkitehtuurin mestariteoksena ja se on rakennettu vuosina 1642–1660 arkkitehti Francesco Borrominin suunnitelmien mukaan.


title: Sant’Ivo alla Sapienza

text: Kirkko oli alun perin Rooman Sapienza-yliopiston kappeli. Borrominin oli pakko sovittaa kirkon suunnitelmat jo olemassa olevaan rakenteeseen. Hän valitsi Daavidintähteä muistuttavan pohjakaavan ja yhdisti kirkon julkisivun ja palatsin pihan. Kirkon korkkiruuvinmuotoinen kupoli on vaikuttava sen uutuuden vuoksi.


title: Tunturikehrääjä

text: Tunturikehrääjä ("Eriogaster arbusculae") on tukevarakenteinen, karvainen perhoslaji, jota tavataan vain Euroopassa. Suomesta sitä ei ole koskaan tavattu.


title: Tunturikehrääjä

text: Keskikokoinen, hyvin karvainen perhonen, jonka naaras on vain hieman koirasta kookkaampi, mutta ruumiinrakenteeltaan huomattavasti rotevampi. Etusiivet ja ruumiin karvoitus ovat punaruskeat, mutta perhosten sävy vaihtelee jonkin verran elinalueen mukaan. Etusiiven poikki kulkee vaalea viiru, jossa on kaksi selvää ulospäin suuntautunutta mutkaa. Koiraalla viiru on leveämpi ja voi levitä siiven kärkeä kohti siipisuonten kohdilta. Siiven keskiosassa on vaalea keskitäplä. Takasiivet ovat suunnilleen etusiipien pituiset, väriltään vain hieman etusiipiä harmaammat, eikä poikkiviiru erotu niissä yhtä terävänä. Koiraan tuntosarvet ovat selvästi kaksoiskampamaiset. Naaraan takaruumiin kärjessä on valtava, tummanharmaiden karvojen muodostama tupsu. Siipiväli koiraalla 29–33 mm ja naaralla 33–39 mm.


title: Tunturikehrääjä

text: Aikuinen tunturikehrääjä muistuttaa koivukehrääjää ("Eriogaster lanestris"), toukka erityisesti pihlajakehrääjää ("Trichiura crataegi").


title: Tunturikehrääjä

text: Tunturikehrääjän levinneisyys maailmassa rajoittuu kahdelle alueelle Euroopassa. Sitä tavataan ainoastaan Alpeilla sekä Ruotsin ja Norjan tunturialueella, pääasiassa Jotunheimenista Härjedaleniin. Siitä on kuitenkin tehty vuonna 1996 havainto Pohjois-Ruotsissa lähellä Kiirunaa, joten elinalue saattaa ulottua pitemmällekin pohjoiseen. Esiintymiseltään se on paikallinen. Aikuiset perhoset lentävät varhain keväällä, toukokuun alusta toukokuun lopulle, mutta varsinkaan pohjoisempana lentoajan ääripäitä ei tunneta. Ilmeisesti tarkka aika riippuu lumen sulamisesta.


title: Tunturikehrääjä

text: Tunturiolosuhteisiin sopeutunut perhonen, joka elää tunturin koivuvyöhykkeen soilla sekä niiden ympäristöissä. Perhosten lento alkaa illan hämärtymisestä, mutta on varsin lyhyt; Alpeilla lento yhden illan aikana kestää harvoin yli 30 minuuttia. Lisäksi koiraat aloittavat lennon vain jos ilman lämpötila hämärän laskeutuessa on yli +4 °C. Molemmat sukupuolet tulevat valolle, mutta Pohjois-Skandinavian valoisassa yössä valopyynti ei onnistu, mikä vaikeuttaa suuresti perhosen levinneisyyden tutkimista. Samasta syystä myös suurin osa lajin elintapoja koskevasta tiedosta on peräisin Alpeilla elävästä populaatiosta.


title: Tunturikehrääjä

text: Parittelu on hyvin nopea ja kestää vain 5–10 minuuttia. Paritellut naaras tuottaa noin 250 munaa, jotka se munii kahteen, vaivaiskoivun oksaa spiraalimaisesti kiertävään munaryhmään, joita peittämään jää tuppo naaraan takaruumiista irronneita karvoja. Munaryhmät sijaitsevat lähellä toisiaan. Naaras kuolee heti saatuaan muninnan päätökseen ja kuollut naaras on usein löydettävissä maasta läheltä munaryhmää. Säästä riippuen munat kuoriutuvat 3–7 viikkoa muninnasta ja toukat rakentavat heti kuoriuduttuaam kuoriutumispaikan ympärille yhteisen silkkisen toukkapesän, jonka suojassa ne elävät. Toukat käyvät pesän ulkopuolella syömässä ja lämmittelemässä auringonpaisteessa. Täysikasvuinen toukka vaeltaa pesältä jopa sadan metrin matkan etsien koteloitumispaikkaa ja koteloituu maanpinnan alle pyöreähkön, kovan kotelokopan sisään. Sopiva koteloitumispaikka kerää usein vuodesta toiseen suuren määrän toukkia. Kotelovaihe kestää usein kahdesta kolmeen vuotta, mikä selittänee suuret vaihtelut perhosten yksilömäärissä eri vuosina. Kuoriutumista ohjannee suurelta osin säätila, sillä riittävässä lämmössä perhoset kuoriutuvat alle viikon kuluttua lumen sulamisesta.


title: Tunturikehrääjä

text: Toukan pääasiallinen ravintokasvi on vaivaiskoivu ("Betula nana"), mutta se syö myös mustikkaa ("Vaccinium myrtillus"), juolukkaa ("Vaccinium uliginosum"), muutamia tunturialueen pajuja ("Salix") sekä lakkaa ("Rubus chamaemorus").


title: AXR Music

text: AXR Music Oy oli vuosina 2010–2015 toiminut suomalainen levy-yhtiö, joka perustettiin vuonna 2010. Levy-yhtiön toiminnasta vastasivat aiemmin Edel Records Finland Oy:ssä työskennelleet Ilkka Vainio ja Jorma Kosonen. Helmikuusta 2014 alkaen Warner Music Finland omistaa tuotannon. AXR Music Oy lakkautettiin 14. lokakuuta 2015.


title: AXR Music

text:
Vuonna 2010 Playground Music osti Edel Records Finland Oy:n ja myi tämän jälkeen Edelin suomalaisen katologin uudelle AXR Musicille.
AXR Music keskittyi tuotannossaan kotimaisen musiikin tuotantoon. AXR Music Oy:n artisteja olivat muun muassa Arja Koriseva, Matti Esko, Eija Kantola, Anneli Mattila, Jani Jalkanen ja Hänen Orkesterinsa, Jean S., Esa Eloranta, Osmo's Cosmos, Poju, Mimi ja Kuku, Jamppa Kääriäinen, Kai Jämsä, Heikki Salo, Korsuorkesteri ja Remu. AXR:n katalogiin kuuluivat myös Kari Tapion tuotanto 1990-luvun puolivälistä lähtien, Paula Koivuniemen ja Dingon 2000-luvun tuotanto, Jope Ruonansuu vuoteen 2010 asti sekä Muumi-levyt. K-Telin, Edelin ja Audiovoxin perinteitä jatkaen kokoelmalevyt ovat olleet AXR:n vahvaa osaamisaluetta, mm. sarjat Hittiparaati, Lasten Hittiparaati, Intiaanikesä, Summer Heat, Iskelmä Radiohitit ja Tanssisuosikit.


title: AXR Music

text: Helmikuussa 2014 Warner Music Finland osti AXR Musicin levy-yhtiö- ja julkaisutoiminnat. Lopulta 14. lokakuuta 2015 AXR Music lakkautettiin.


title: SG Cortina

text: Joukkueen on voittanut Serie A:n mestaruuden seitsemäntoista kertaa, joista viimeisin on vuodelta 2007. Italian Cupin joukkue on voittanut kaksi kertaa vuosina 1973 ja 1974.


title: Serge Akakpo

text: Serge Ognadon Akakpo (s. 15. lokakuuta 1987 Lomé, Togo) on togolainen jalkapalloilija, joka edustaa Slovenian jalkapalloliigassa NK Celjea. Pelipaikaltaan Akakpo on puolustaja.


title: Serge Akakpo

text: Akakpo on pelannut Togon maajoukkueessa vuodesta 2008 alkaen. Hänen oli määrä pelata myös vuoden 2010 Afrikan kisoissa, mutta Togo vetäytyi turnauksesta ennen turnausta sattuneessa ampumaväijytyksessä, jossa joukkueen apuvalmentaja, tiedottaja ja linja-auton kuljettaja kuolivat sekä yhdeksän muuta joukkueeseen kuulunutta henkilöä loukkaantui.


title: GRASS GIS

text: GRASS GIS (akronyymi sanoista Geographic Resources Analysis Support System) on vapaa paikkatieto-ohjelmisto, jolla voi käsitellä monia rasteri- ja vektoritiedostomuotoja. GRASSilla on pitkä kehityshistoria ja se sen kehitys on alun perin tapahtunut United States Army Corps of Engineersin alaisuudessa. GRASS GIS:llä on sekä komentotulkkipohjainen että graafinen käyttöliittymä. GRASSia voi käyttää niin paikkatietoanalyysiin, kuva-analyysiin kuin karttojen tuottamiseen. Se tukee useita avoimia sekä kaupallisia vektori- ja rasteritiedostomuotoja, sekä kolmiulotteisen tiedon analysointia.


title: Henry de Lichton

text: Henry de Lichton tai Leighton (k. 1440) oli diplomaatti, joka toimiessaan Morayn ja Aberdeenin piispana oli merkittävä kirkon tukija. Hän palveli myös kuningas Jaakko I:stä diplomaattina Englannissa, Ranskassa ja Italiassa.


title: HC Fassa

text: Sportiva Hockey Club Fassa (tunnetaan myös HC Val di Fassa) on jääkiekkojoukkue Bolzanosta, Italiasta. Joukkue pelaa Italian pääsarjassa Elite A:ssa. Tunnettiin nimellä HC Canzai vuoteen 1985 asti


title: Euroopan Formula BMW -kausi 2009

text: Euroopan Formula BMW -kausi 2009 oli sarjan toinen kausi. Sarjassa ajettiin Formula 1:sten kilpailuviikonlopun yhteydessä, lukuun ottamatta Zandvoortin kilpailua Hollannissa. Kausi alkoi Espanjasta ja päättyi Italiaan. Sarjan mestaruuden voitti brasilialainen Felipe Nasr. Toiseksi sijoittui espanjalainen Daniel Juncadella ja kolmanneksi hollantilainen Robin Frijns.


title: Abdoul-Gafar Mamah

text: Abdoul-Gafar Mamah (s. 24. elokuuta 1985 Lomé, Togo) on togolainen jalkapalloilija, joka edustaa Moldovan pääsarjassa Dacia Chișinăuta. Pelipaikaltaan Mamah on puolustaja.


title: Abdoul-Gafar Mamah

text: Mamah aloitti jalkapalloilun kotimaassaan Gomido FC:ssä vuonna 2000. Sittemmin hän siirtyi vuonna 2003 Gaboniin, jossa Mamah vietti kolme kautta FC 105 Librevillessä.


title: Abdoul-Gafar Mamah

text: Vuonna 2005 Mamah siirtyi Moldovaan Sheriff Tiraspoliin. Hän vietti seurassa yhteensä viisi kautta, kunnes siirtyi Venäjälle Alania Vladikavkazin riveihin vuonna 2010. Hän pelasi joukkueessa yhden kauden, jonka jälkeen Mamah lainattiin takaisin Moldovaan Dacia Chișinăun riveihin.


title: Abdoul-Gafar Mamah

text: Mamah on pelannut Togon maajoukkueessa vuodesta 2000 alkaen. Hän pelasi ensimmäiset arvokisansa vuoden 2002 Afrikan kisoissa, jossa Togo jäi alkulohkoon. Mamah pelasi myös vuoden 2006 Afrikan kisoissa, jossa Togon kohtalo oli jälleen jääminen alkulohkoon. Hänen oli määrä pelata myös vuoden 2010 Afrikan kisoissa, mutta Togo vetäytyi turnauksesta ennen turnausta sattuneessa ampumaväijytyksessä, jossa joukkueen apuvalmentaja, tiedottaja ja linja-auton kuljettaja kuolivat sekä yhdeksän muuta joukkueeseen kuulunutta henkilöä loukkaantui.


title: Ice Hockey Aquile FVG

text: Ice Hockey Aquile FVG (tunnettiin aikaisemmin nimellä Sport Ghiaccio Pontebba eli SHC Fontebba) on jääkiekkojoukkue Pontebbasta, Italiasta. Joukkue pelaa Italian pääsarjassa Serie A:ssa.


title: Anssi Pesonen

text:
Anssi Pesonen (s. 7. elokuuta 1990 Janakkala) on suomalainen jääkiekkoilija, joka pelaa maalivahtina Mestis -joukkue Hermeksessä.
Pesonen on HPK:n kasvatti. Hän voitti seurassa B-nuorten hopeaa vuonna 2008. Kaudella 2010–2011 Pesonen toimi A-nuorten ykkösmaalivahtina ja hänellä oli A-nuorten maalivahtien alhaisin maalinpäästökeskiarvo. Toukokuussa 2011 hän teki seuran kanssa kaksivuotisen pelaajasopimuksen.


title: Anssi Pesonen

text: Kaudella 2011–2012 Pesonen nousi HPK:n SM-liigarinkiin. SM-liigadebyyttinsä 21-vuotias Pesonen teki 19. marraskuuta 2011 kotona JYPiä vastaan, kun hänet vaihdettiin kentälle loukkaantuneen Mikko Tolvasen tilalle ajassa 33.01. Hän piti maalinsa puhtaana torjuen 13 kertaa HPK:n voittaessa 4–1 ja hänet palkittiin "Ilta-Sanomien" kahden tähden tähtipelaajana.


title: Thomas Dossevi

text: Thomas Dossevi (s. 6. maaliskuuta 1979 Chambray-lès-Tours, Indre-et-Loire, Ranska) on togolainen jalkapalloilija. Pelipaikaltaan Dossevi on hyökkääjä.


title: Thomas Dossevi

text: Dossevi aloitti jalkapalloilun Ranskassa ASOA Valencessa Championnat National tasolla. Hän pelasi kauden aikana 26 ottelua ja onnistui maalinteossa seitsemän kertaa.


title: Thomas Dossevi

text: Kesällä 2001 Dossevi siirtyi Ligue 2 tasolla pelanneeseen Châteauroux'n riveihin, jossa hän pelasi aikaisemmin nuorten tasolla vuosina 1998–2001. Avauskaudellaan Dossevi pelasi kuusi ottelua, mutta ei onnistunut kertaakaan maalinteossa. Toisella kaudellaan hän sai runsaammin peliaikaa pelattuaan 22 sarjaottelua ja onnistui maalinteossa kolmesti. Dossevi pelasi vielä yhden kauden Châteauroux'ssa, kunnes siirtyi sarjatasoa alemmaksi pelanneeseen Stade de Reimsiin vuonna 2003.


title: Thomas Dossevi

text: Avauskaudellaan Reimsissa Dossevi teki neljä maalia seitsemässätoista ottelussa. Joukkue nousi kauden päätteeksi Ligue 2:een kaudeksi 2004–2005. Samaisella kaudella Dossevi pelasi parhaan kautensa tehtyään kauden aikana yhdeksän maalia pelaamissaan 35 sarjaottelussa.


title: Thomas Dossevi

text: Kesällä 2005 Dossevi siirtyi toiseen Ligue 2:ssa pelanneeseen joukkueeseen Valenciennesiin, jossa hän onnistui kuudesti maalinteossa. Kauden päätteeksi he nousivat Ranskan pääsarjaan Ligue 1:een. Ensimmäinen kausi Ranskan pääsarjassa ei kuitenkaan ollut kovin tehokasta, Dossevi pelasi pääosin vaihtopelaajan roolissa ja onnistui maalinteossa vain kahdesti pelaamissaan 20 sarjaottelussa. Ensimmäisen maalinsa Ranskan pääsarjassa hän teki 21. lokakuuta 2006 Troyesia vastaan.


title: Thomas Dossevi

text: Elokuussa 2007 Dossevi siirtyi kesken alkukauden Nantesiin. Hän nousi joukkueen vakiohyökkääjäksi pelattuaan 24 sarjaottelua Ligue 2:ssa. Maalinteossa hän onnistui yhdeksän kertaa ja teki muun muassa kaksi maalia kotiottelussa Stade Brestoisia vastaan 24. elokuuta 2007. Joukkue nousi kauden päätteeksi Ranskan pääsarjaan. Dossevin peliaika jäi kuitenkin vähälle ja hän pelasi vaihtopelaajan roolissa seuraavat kaksi kautta.


title: Thomas Dossevi

text: 3. elokuuta 2010 Dossevi allekirjoitti vuoden sopimuksen Englannin ykkösliigassa pelaavan Swindon Townin kanssa. Hän teki ensimmäisen maalinsa joukkueen paidassa 14. elokuuta 2010 vierasottelussa Hartlepoolia vastaan. Huhtikuussa 2011 Dossevi jätti seuran yhteisymmärryksessä.


title: Thomas Dossevi

text: Dossevi on pelannut Togon maajoukkueessa vuodesta 2001 alkaen. Hän pelasi ensimmäisen maaottelunsa Togon paidassa 30. joulukuuta 2001 Beniniä vastaan.


title: Thomas Dossevi

text: Dossevi pelasi ensimmäiset arvokisansa vuoden 2002 Afrikan kisoissa, jossa Togo jäi alkulohkoon. Hän pelasi myös 2006 MM-kisoissa, jossa Togo jäi myös alkulohkoon. Dossevin oli tarkoitus pelata kolmannet arvokisansa vuoden 2010 Afrikan kisoissa, mutta Togo vetäytyi turnauksesta ennen turnausta sattuneessa ampumaväijytyksessä, jossa joukkueen apuvalmentaja, tiedottaja ja linja-auton kuljettaja kuolivat sekä yhdeksän muuta joukkueeseen kuulunutta henkilöä loukkaantui.


title: Ashley Purdy

text: Ashley Abrocket Purdy (s. 28. tammikuuta 1984) on yhdysvaltalainen basisti, joka soittaa Black Veil Brides -yhtyeessä. Purdy asuu tällä hetkellä Los Angelesissa. Hänen vanhempansa kuolivat kun hän oli nuori, ja hänen isovanhempansa kasvattivat hänet.


title: Ashley Purdy

text: Bergenissä, Missourissa varttunut mies on ollut kiinnostunut musiikista jo varhaisesta iästä lähtien, ja soittanut kolmessa yhtyeessä ennen liittymistään Black Veil Bridesiin syksyllä 2009. Mötley Crüe -cover-yhtye Children of the Beast, Orgasm ja Stolen Hearts eivät koskaan menestyneet samalla tavalla kuin Black Veil Brides, joka on viimeisen vuoden aikana noussut nopeasti suuren yleisön tietoisuuteen.


title: Ashley Purdy

text: Purdy on valmistunut graafiseksi suunnittelijaksi muotialalle, ja on sanonut aikovansa keskittyä tälle alalle, mikäli musiikkibisneksessä työskentely joskus loppuu.


title: Raili Malmberg

text: Raili Malmberg (s. 22. marraskuuta 1926) on suomalainen toimittaja. Koululainen- ja Kotiliesi-lehtien entinen päätoimittaja. Hänelle on myönnetty opetusneuvoksen arvo. Hän on ollut muun muassa Kalevalaisten Naisten Liiton puheenjohtaja vuosina 1991–1997


title: Charles Brabin

text: Charles Joseph Brabin (17. huhtikuuta 1882 Liverpool, Englanti – 3. marraskuuta 1957 Santa Monica, Kalifornia) oli englantilaissyntyinen yhdysvaltalainen elokuvaohjaaja ja elokuvakäsikirjoittaja, mutta hän työskenteli myös näyttelijänä.


title: Charles Brabin

text: Brabinin ohjaajan uran kulta-aikaa oli mykkäelokuvien aikaan 1910-luvun alkupuolelta 1920-luvun loppuun, erityisesti ensimmäisen maailmansodan jälkeiset vuodet olivat Brabinille hyvin menestykselliset. Brabin teki lyhyehköksi jääneen taipaleen myös äänielokuvien ohjaajana 1930-luvun alussa.


title: Charles Brabin

text: Liverpoolissa vuonna 1882 syntynyt Charles kävi koulua St. Francis Xavier Collegessa. Hän matkusti 1900-luvun alussa New Yorkiin, missä hän teki hanttihommia lyhyen aikaa ennen ryhtymistään teatterinäyttelijäksi. Brabin liittyi lavalta Edison Studiosin elokuvastudioon vuonna 1908, missä hän näytteli ja ohjasi. Ohjaajan uran Brabin aloitti vuonna 1912 ja ohjausdebyytti oli "What Happened to Mary?".


title: Charles Brabin

text: Brabinin koko viihdeura kesti vuodet 1908–1942 eli yhteensä 34 vuotta, johon mahtui näyttelijä-, elokuvakäsikirjoittaja- ja elokuvaohjaajaurat. Näyttelijäura jäi lyhyeksi, mutta elokuvaohjaajaura kesti aina vuoteen 1934 asti 95 ohjatun elokuvan jälkeen. Brabin myös kirjoitti 23 elokuvakäsikirjoitusta.


title: Charles Brabin

text: Brabin meni ensimmäisen kerran naimisiin Susette Mosherin kanssa 14. joulukuuta 1913. Liitto kuitenkin päättyi eroon. Brabin meni toisen kerran naimisiin elokuvatähti Theda Baran kanssa 2. heinäkuuta 1921. 34-vuotinen avioliitto kesti aina Baran kuolemaan huhtikuuhun 1955 asti.


title: Charles Brabin

text: Charles Brabin kuoli 75-vuotiaana sydäninfarktiin 3. marraskuuta 1957 Santa Monicassa vähän yli kaksi vuotta vaimonsa jälkeen. Hänet haudattiin Forest Lawn Memorial Parkin hautausmaalle, Glendaleen.


title: Walt Hazzard

text: Walter Raphael ”Walt” Hazzard (myöh. Mahdi Abdul-Rahman, 15. huhtikuuta 1942 Wilmington, Delaware – 18. marraskuuta 2011 Los Angeles, Kalifornia) oli yhdysvaltalainen koripalloilija ja olympiavoittaja. NBA:ssa Hazzard pelasi kymmenen kautta vuosina 1964–1974.


title: Walt Hazzard

text: Takamiehenä pelannut Hazzard oli varakapteenina mukana Yhdysvaltain olympiakultaa Tokion kesäolympialaisissa 1964 voittaneessa joukkueessa. Seuratasolla Hazzard pelasi NBA:ssa vuosina 1964–1974. Hänet valittiin NBA:n vuoden 1968 . UCLA:n yliopistojoukkueessa Hazzard voitti NCAA:n I-divisioonan mestaruuden vuonna 1964.


title: Walt Hazzard

text: Hazzard kääntyi muslimiksi vuonna 1971 ja vaihtoi nimensä Mahdi-Abdul Rahmaniksi. Myöhemmin hän koki nimenvaihdoksen haitanneen urheilu-uraansa ja alkoi käyttää jälleen syntymänimeään pysyen kuitenkin muslimina. Hänen perheeseensä kuului vaimo ja neljä poikaa. Hazzard kuoli 69-vuotiaana 18. marraskuuta 2011 Los Angelesissa, Kalifornian osavaltiossa.


title: Sporting News

text: Sporting News on yhdysvaltalainen kahdesti viikossa ilmestyvä urheilulehti.


title: Sporting News

text: Lehti perustettiin jo vuonna 1886, jolloin se uutisoi lähinnä baseballiin liittyviä asioita. Ajan myötä lehden aiheita laajennettiin ja 2000-luvulla Sporting News kirjoittaa seitsemästä urheilusarjasta. Näitä ovat MLB, NBA, NHL, NFL, NASCAR, NCAA-koripallo ja NCAA-jalkapallo.


title: Sporting News

text: Vuoteen 2009 asti lehti myönsi virallisesti n palkinnon. Sporting News myöntää edelleen lukuisia arvostettuja urheilijapalkintoja.


title: Angelica Teach

text: Angelica Teach on fiktiivinen hahmo "Pirates of the Caribbean" -elokuvasarjassa. Hän esiintyy elokuvasarjan neljännessä elokuvassa "", jossa häntä näyttelee Penélope Cruz.


title: Angelica Teach

text: Angelica on pahamaineisen merirosvokapteenin Mustaparran tytär ja kapteeni Jack Sparrow’n entinen rakastettu. Hän on tulinen naismerirosvo, joka ”valehtelee kertomalla totuuden”, ja päinvastoin. Pettämisen taiteessa hän on lyömätön, ja hän on yhtä peloton ja vaarallinen taistelija kuin hurjimmatkin merirosvot. Hän ei kuitenkaan ole puhtaasti paha kuten isänsä, vaan tuntee myötätuntoa useita tämän uhreja kohtaan ja ennen kaikkea asettaa usein isänsä itsensä edelle.


title: Angelica Teach

text: Angelica tapasi Jack Sparrow’n juuri ennen kuin hänen oli tarkoitus vannoa selibaattilupaus espanjalaiselle luostarille. Hän kuitenkin rakastui Jackiin ja päätti jättää luostarin – Jack kuitenkin jätti hänet ja särki hänen sydämensä, vaikka hän myöhemmin myöntääkin tunteneensa jotakin Angelicaa kohtaan. Angelica syyttää myöhemmin Jackia turmeltumisestaan (tämän tosin epäillessä Angelican olleen niin viaton kuin tämä väittää).


title: Angelica Teach

text: "Vierailla vesillä" -elokuvassa hän on löytänyt isänsä Mustaparran ja toimii perämiehenä Queen Anne’s Revengella. Hänen suurimpana päämääränä on pelastaa isänsä sielu kadotukselta. Kuultuaan ennustuksen isänsä kuolemasta, hän auttaa isäänsä löytämään Nuoruuden lähteen. Jackin Angelica tapaa uudelleen värvätessään etsintäretkelleen miehistöä hänen nimellään Lontoossa, ja tästä alkaa heidän suuri seikkailunsa kohti Nuoruuden lähdettä. Tarinan kuluessa Angelican tarkoitukset Jackia kohtaan jäävät epäselviksi, mutta hän lienee havitellut kostoa.


title: Angelica Teach

text: Nuoruuden lähteellä käytävässä brittisotilaiden ja merirosvojen välisessä kamppailussa Mustaparta kaatuu myrkytetystä miekasta, ja Angelica kiskaisee miekan saaden käteensä naarmun, joka muutamassa minuutissa veisi häneltä hengen. Hän tarjoutuu uhrautumaan isänsä puolesta, ja Mustaparta juokin äkkiä pelastavan siemauksen Nuoruuden lähteen vettä. Angelica taas juo oman elämänsä Mustaparralle antavan annoksen. Jack Sparrow on kuitenkin huijannut heitä vaihtamalla juomapikareita, ja Angelican katsoessa Mustaparran tuhoa hän sanoo: ”Isäsi uhrautui puolestasi. Ehkä hänen sielunsa nyt pelastui.”


title: Angelica Teach

text: Jack kuljettaa sidotun ja raivostuneen Angelican autiolle saarelle (suositun laivareitin varrelle tosin) antaen tälle vain yhden pistoolin ja yhden ammuksen. Angelica yrittää ensin kolkata Jackin takaapäin ja sitten suostutella tämän ottamaan hänet mukaansa, muun muassa yrittämällä saada tämän myöntämään rakastavan yhä häntä ja väittämällä odottavansa tämän lasta, mutta turhaan. Lopulta hän sanoo rakastavansa Jackia, ja Jack myöntää rakastaneensa Angelicaa aina ja aina tästedeskin. Jack nojautuu eteenpäin ja melkein suutelee Angelicaa, mutta kiiruhtaa kuitenkin takaisin veneellensä ja kohti uusia seikkailuja, Angelican jäädessä rannalle kiroamaan hänen peräänsä. Jackin soutaessa poispäin hänen Angelicalle antamansa pistoolin ainoa ammus suhahtaa aivan hänen vierestään ohi.


title: Angelica Teach

text: Elokuvan lopussa lyhyessä videopätkässä näytetään, kuinka Jackista tehty voodoonukke ajelehtii mereltä Angelican jalkojen juureen. Angelica poimii sen ylös ja hymyilee.


title: Wolfgang Wegener

text: Wolfgang Wegener (16. syyskuuta 1875 Stettin, Saksan keisarikunta – 29. lokakuuta 1956 Zehlendorf, Berliini, Saksan liittotasavalta) oli Saksan laivaston amiraali. Jäädessään eläkkeelle 1926 hän oli arvoltaan "Vizeadmiral" (vara-amiraali).


title: Wolfgang Wegener

text: Hän kirjoitti muutamia merkittäviä teoksia, jotka ilmestyivät 1915–1929. Niissä hän hahmotteli niin sanotun Wegenerin väittämän. Väittämässään hän arvosteli Saksan ensimmäisessä maailmansodassa omaksumaa meristrategiaa ja esitti sille vaihtoehdon, joka perustui Britannian merireittien uhkaamiseen. "Wegenerin väittämällä" sanotaan usein olleen merkittävä osuus Saksan meristrategiassa toisessa maailmansodassa, vaikka kiistanalaista on, missä määrin tämä pitää paikkansa..


title: Wolfgang Wegener

text: Wegenerin isä oli lääketieteen tohtori Eduard Wegener, hänen äitinsä Martha Zitelmann. Hän avioitui Therese Gierken kanssa Berliinissä 22. kesäkuuta 1901. Heillä oli kolme poikaa ja tytär. Hänen poikansa Edward Wegener (1904–1981) oli myös vara-amiraali.


title: Wolfgang Wegener

text: Wegener kävi koulua König-Wilhelms-Gymnasiumissa. Sukulaisensa, amiraali Henning von Holtzendorffin innostamana hän astui Saksan keisarikunnan laivaston palvelukseen 1894. Hän palveli risteilijällä "SMS Deutschland" 1897–1899 ja ylennettiin arvoon Leutnant zur See. Hänestä tuli tykistön asiantuntija, ja hän palveli tykistöupseerina aseistetulla risteilijällä "SMS Blücherillä" 1909–1910. Vuosina 1912–1917 hän palveli henkilökunnan päällikkönä amiraalille, joka komensi ensimmäistä taistelueskaaderia. Hän sai Fregattenkapitänin arvon 1917. Vuosina 1917–1918 hän oli ensin päällikkönä kevyessä risteilijässä "SMS Regensburg)" ja sen jälkeen toisessa, "SMS Nürnbergissä". Aselevon jälkeen hän jatkoi palvelusta uudessa Reichsmarinessa, ja hänet nimitettiin Kapitän zur Seeksi 21. tammikuuta 1920 ja Konteradmiraliksi 1923. Hänen viimeinen nimityksensä oli Inspekteur der Artillerie Wilhelmshavenissa. Jäädessään eläkkeelle 1926 hän oli arvoltaan "Vizeadmiral" (vara-amiraali).


title: Serge Gakpé

text: Serge Gakpé (s. 7. toukokuuta 1987 Bondy, Seine-Saint-Denis, Ranska) on togolainen jalkapalloilija, joka edustaa Ranskan pääsarjassa pelaavaa Amiensia. Pelipaikaltaan Gakpé on hyökkääjä.


title: Serge Gakpé

text: Gakpé on aiemmin edustanut AS Monacoa, Nantesia ja italialaista Genoaa sekä lainapelaajana Toursia, belgialaista Standard Liègea, italialaista Atalantaa ja vielä italialaista Chievo Veronaa.


title: Serge Gakpé

text: Gakpé edusti nuorten tasolla Ranskan maajoukkuetta vuosina 2003–2008. Hän pelasi tuona aikana yhteensä 36 ottelua ja teki niissä kaksi maalia.


title: Serge Gakpé

text: Sittemmin Gakpé on pelannut Togon maajoukkueessa vuodesta 2009 alkaen. Hänen oli määrä pelata vuoden 2010 Afrikan kisoissa, mutta Togo vetäytyi turnauksesta ennen turnausta sattuneessa ampumaväijytyksessä, jossa joukkueen apuvalmentaja, tiedottaja ja linja-auton kuljettaja kuolivat sekä yhdeksän muuta joukkueeseen kuulunutta henkilöä loukkaantui.


title: Sapol Mani

text: Sapol Mani (s. 5. kesäkuuta 1991 Bassar, Togo) on togolainen jalkapalloilija, joka edustaa Libyan valioliigassa Al-Ittihadia. Pelipaikaltaan Mani on keskikenttäpelaaja.


title: Sapol Mani

text: Mani aloitti kotimaassaan Maranatha FC:n riveissä kaudella 2006–2007. Samaisella kaudella hän saavutti Togon mestaruuden. Kauden jälkeen hän siirtyi Libyaan Al-Ittihadiin vuonna 2007. Mani oli voittamassa myös ensimmäisellä kaudellaan Libyan mestaruutta. Kaudella 2007–2008 hänet valittiin vuoden nuoreksi pelaajaksi Libyan pääsarjassa.


title: Sapol Mani

text: Mani edusti nuorten tasolla Togon alle 17-vuotiaiden maajoukkuetta MM-kisoissa vuonna 2007.


title: Sapol Mani

text: Sittemmin Mani on pelannut Togon maajoukkueessa vuodesta 2008 alkaen. Hänen oli määrä pelata vuoden 2010 Afrikan kisoissa, mutta Togo vetäytyi turnauksesta ennen turnausta sattuneessa ampumaväijytyksessä, jossa joukkueen apuvalmentaja, tiedottaja ja linja-auton kuljettaja kuolivat sekä yhdeksän muuta joukkueeseen kuulunutta henkilöä loukkaantui.


title: Tomi Riionheimo

text: Tomi Riionheimo (s. 1966) on suomalainen sarjakuvataiteilija, kuvittaja, elokuvaohjaaja ja tuottaja. Hänet tunnetaan muun muassa Rieku ja Raiku -sarjakuvan piirtäjänä ja samaan sarjakuvaan perustuvien animaatioelokuvien ohjaajana. Hän on toiminut myös Eläkeläiset-yhtyeen graafikkona, oheistuotemyyjänä ja kiertuemanagerina taiteilijanimellä Pekka Jokinen. Riionheimo on valmistunut filosofian kandidaatiksi Joensuun yliopistosta oppiaineinaan maantiede, biologia ja kasvatustiede.


title: Esa Niemitalo (albumi)

text: Esa Niemitalo on Esa Niemitalon albumi vuodelta 1990.


title: J. Gordon Edwards

text: Jack Gordon Edwards (24. kesäkuuta 1867 – 31. joulukuuta 1925) oli kanadalaissyntyinen yhdysvaltalainen elokuvaohjaaja, -kirjoittaja ja -tuottaja. Hän aloitti uransa teatterinäyttelijänä ja -ohjaajana. Edwardsin debyyttiohjaus tapahtui vuonna 1914 elokuvassa "St. Elmo".


title: J. Gordon Edwards

text: Pian hänestä tuli Fox Film Corporationin megabudjettielokuvaspektaakkelien ohjaaja, kuten tähtinäyttelijä Theda Baran elokuvien ohjaaja vuosina 1916–1919. Hän ohjasi 23 Baran elokuvaa, kuten "Romeo ja Julia" (1916), "Madame Du Barry" (1917), "Kleopatra" (1917), "Under the Yoke" (1918), "Salome" (1918) ja "The Light" (1919).


title: J. Gordon Edwards

text: Myöhemmin Edwardsista tuli tuotantopäällikkö Foxilla, mutta silti hän jatkoi elokuvien ohjaamista kuolemaansa asti. Yksi Edwardsin suurimmista hankkeista oli "Saaban kuningatar", joka sai ensi-iltansa vuonna 1921. Päätähtenä oli Betty Blythe. Myöhempiä ohjauksia ovat "Nero" (1922) ja "Salainen määräys" (1923).


title: J. Gordon Edwards

text: J. Gordon Edwards kuoli 58-vuotiaana keuhkokuumeeseen 31. joulukuuta 1925 New Yorkissa. Edwardsilla oli pojat Jack McEdward (1898–1992) ja J. Gordon Edwards, Jr. Hän on elokuvaohjaaja, -tuottajan ja -käsikirjoittajan Blake Edwardsin (1922–2010) isoisoisä.


title: Tuote- ja pakkausmerkinnät

text: Tuote- ja pakkausmerkintä on tapa yksilöidä, vakuuttaa oikeellisuus tai jäljittää jokin esine tai tuote. Merkintä tuo esille tuotebrändin, standardin, omistusoikeuden, laatujärjestelmän, ympäristöjärjestelmän ja muita kuluttajalle tärkeitä pakkaustietoja kuten parasta ennen -päiväyksen.


title: Tuote- ja pakkausmerkinnät

text: Tiedon määrän kasvaessa on jouduttu etsimään koko ajan tehokkaampia tapoja pakata tieto tiiviimpään muotoon. Numeraalisesta merkinnästä siirryttiin jo 1920-luvulla viivakoodeihin. 2000-luku on tuonut tullessaan 2D-koodit, joiden tietomäärä on jopa 100-kertainen verrattuna viivakoodeihin. Uutta tuloaan tekevät RFID-tekniikkaan pohjautuvat sähköiset merkintätavat. Myös painettu elektroniikka tekee tuloaan.


title: Tuote- ja pakkausmerkinnät

text:
Tuote- ja pakkausmerkintä on pääsääntöisesti valmiiden tuotteiden viimeisimpiä työvaiheita. Esimerkiksi pakattuun maitopurkkiin laitetaan parasta ennen -merkintä ja painettuun lehteen osoitemerkintä. Tuote- ja pakkausmerkintä voi olla myös osavalmistuksen yksi työvaihe ennen lopullista kokoamista.
Tuotemerkintä voidaan tarkastella usean eri tekijän perusteella.